title: Kuka halusi murhata filosofin?

text: Teoksen nimi viittaa Mika Waltarin, Pertti Hemánuksen ja muidenkin kirjoittajien dekkareissaan suosimiin muotoiluihin.


title: Kuka halusi murhata filosofin?

text: Suomen dekkariseuran kriitikko Johanna Matero arvioi "Ruumiin kulttuuri" -lehdessä, että ”Hankamäki kirjoittaa huomattavasti sujuvammin ja paremmin kuin Hemánus, paitsi kirjoittaessaan seksistä; "Kalle" tai "Jallu" voisi olla sopivampi ympäristö tekstin näille osioille.” Ja: ”Jukka Hankamäki luonnehtii teostaan mielipideromaaniksi. Itse kutsun sitä humoristiseksi (h)irvikuvaksi näistä ajoista tässä yhteiskunnassa. Tavallaan Hankamäen esikoisessa on kulttikirjan aineksia, mutta lähinnä miespuolisille yliopistoälyköille.”


title: Paini kesäolympialaisissa 1908 – kreikkalais-roomalaisen painin 93 kg

text: Kreikkalais-roomalaisen painin 93 kg sarjaan Lontoon olympiakisoissa 1908 osallistui 21 painijaa. Ottelut käytiin 22. heinäkuuta White City Stadiumilla. Kilpailussa noudatettiin cup-systeemiä, eli kilpailija putosi pelistä jo ensimmäisestä tappiosta. Loppu- ja pronssiottelut oteltiin kuitenkin paras kolmesta systeemillä. Loppuotteluun selvisi kaksi suomalaista, Weckman ja Saarela, joista ensinmainittu voitti otteluin 2-1. Saarela voitti ensimmäisen kamppailun ajassa 4.22, mutta Weckman kaksi seuraavaa 5.07 ja 16.10. Olympiavoitto oli kautta aikain ensimmäinen Suomelle varsinaisissa olympiakisoissa. Weckman oli voittanut painikultaa myös Ateenan vuoden 1906 välikisoissa. Pronssiottelussa Tanskan Carl Jensen voitti kahdesti Unkarin Hugó Payrin (2.04 ja 1.40).


title: Marjo Heiskanen

text: Marjo Heiskanen (s. 15. elokuuta 1963 Lappeenranta) on suomalainen kirjailija.


title: Marjo Heiskanen

text: Heiskasen esikoisromaani "Idiootin valinta" oli Helsingin Sanomain kirjallisuuspalkintoehdokas vuonna 2009. Runokokoelma "Äänes" ilmestyi syksyllä 2010 Kustannusosakeyhtiö Siltalan ensimmäisenä runoteoksena. Syksyllä 2012 ilmestyi elämäkertateos Jorma Heiskasesta, "Kollaan kenttäpapin tarina". Heiskanen oli Pohjois-Savon sanataiteen läänintaiteilija toimikaudella 2011–2013. Vapaa kirjailija hän on ollut vuodesta 2013.


title: Marjo Heiskanen

text: Heiskanen on opiskellut pianonsoittoa Sibelius-Akatemiassa ja filosofiaa, johtamista ja kirjallisuutta Helsingin yliopistossa. Opiskeluaikanaan hän työskenteli uutistoimittajana Yleisradiossa. Heiskanen on työskennellyt myös Espoon musiikkiopiston pianonsoiton ja säestyksen lehtorina sekä korrepetiittorina Sibelius-Akatemiassa ja Suomen Kansallisoopperassa. Lisäksi hän on toiminut nykymusiikin edistämistehtävissä Suomalaisen musiikin tiedotuskeskuksessa (FIMIC).


title: Timmy Cappello

text: Timmy Cappello (s. 3. toukokuuta 1955) on yhdysvaltalainen muusikko, pääasiallisesti saksofonisti. Hänen soittoaan voidaan kuulla muun muassa Tina Turnerin kappaleilla "We Don't Need Another Hero" ja "One of the Living". Cappello oli Turnerin yhtyeessä vuodesta 1984 vuoteen 1999.


title: Pyörivä lämmönsiirrin

text: Pyörivä lämmönsiirrin, tai roottorilämmönsiirrin (roottori-LTO), tai lämmöntalteenottokiekko, on ilmanvaihtokoneen lämmönsiirrin, jolla siirretään poistoilmassa (huoneilmassa) olevaa lämpöä, jäähdytystä ja/tai kosteutta tuloilmaan. Pyörivä lämmönsiirrin on tyypiltään regeneratiivinen eli lämpöä varaava lämmönsiirrin.


title: Pyörivä lämmönsiirrin

text: Pyörivä lämmönsiirrin rakentuu pyöreästä kennomaisesta kiekosta, joka pyörii hitaasti tulo- ja poistoilmojen välillä. Lämmöntalteenottosovelluksissa lämmönsiirtimen kennostoon ensin varautuu poistoilman sisältämää lämpöä, joka siirtyy lämmönsiirrinkennoston pyöriessä tuloilmaan. Ilmavirrat kulkevat kennostoon nähden vastakkain ja lämpötilasuhde (hyötysuhde) on korkea, jopa yli 85 %.


title: Pyörivä lämmönsiirrin

text: Pyörivä lämmönsiirrin käy myös hyvin jäähdytyksen talteenottoon tilanteissa, joissa ulkoilman lämpötila on korkeampi kuin jäähdytetyn tilan poistoilman lämpötila.


title: Pyörivä lämmönsiirrin

text: Kennosto valmistetaan yleensä ohuesta alumiinista ja sitä pyörittää pienitehoinen (suuruusluokkaa 20-120 W) sähkömoottori. Pyörimisnopeus on tyypillisesti n. 12 kierrosta minuutissa, ja lämmönsiirtoa voidaan tarvittaessa säätää portaattomasti muuttamalla moottorin pyörimisnopeutta tai pysäyttämällä se kokonaan. Lämmönsiirrintä pyörittävän sähkömoottorin osuus ilmanvaihtolaitteen kokonaisenergiankäytöstä on mitätön.


title: Pyörivä lämmönsiirrin

text: Kennosto muodostuu yleensä kahdesta päällekkäisestä alumiinilevynauhasta. Nauhoista toinen on muotoiltu aaltokuvioiseksi, muodostaen ilmalle pieniä suoria putkia, joiden pinnoilta lämpö ja kosteus siirtyvät läpivirtaavasta ilmavirrasta toiseen. Tämän rakenteen takia lämpöä varaava massa ja lämmönsiirtopinta-ala ovat suuria.


title: Pyörivä lämmönsiirrin

text: Pyörivä lämmönsiirrin on regeneratiivinen eli lämpöä varaava lämmönsiirrin. Lämpö siirtyy suoraan lämmönsiirtimen pinnalta kulkematta aineen läpi, jolloin lämmönsiirron hyötysuhde on suuri. Pyörivän lämmönsiirtimen matala syvyys ilmavirran suunnassa (tyypillisesti n. 200 mm) ei aiheuta suurta painehäviötä käytettäessä järkeviä otsapintanopeuksia (1,5 m/s – 3,0 m/s).


title: Pyörivä lämmönsiirrin

text: Normaaleissa lämmöntalteenoton käyttötilanteissa pyörivä lämmönsiirrin siirtää ainoastaan poistoilman lämpöä tuloilmaan. Mikäli ulkoilman lämpötila on alhainen, poistoilman lämpötila laskee lämmönsiirtimessä kastepisteeseen. Tällöin poistoilmassa olevaa kosteutta kondensoituu lämmönsiirtimen pinnalle, josta se taas haihtuu pyöriessään kuivaan tuloilmaan. Näissä olosuhteissa kaikki pyörivät lämmönsiirtimet palauttavat kosteutta poistoilmasta tuloilmaan huolimatta käytetystä lämmönsiirtomateriaalista.


title: Pyörivä lämmönsiirrin

text: Kosteudensiirtoa voidaan tehostaa päällystämällä lämmönsiirtimen pinnat kosteutta siirtävällä hygroskooppisella materiaalilla (silikageeli, zeoliitit), jolloin lämmönsiirtimestä käytetään termejä hygroskooppinen tai sorptioroottori. Sorptioroottoreita käytetäänkin erityisesti jäähdytyksen talteenottoon.


title: Pyörivä lämmönsiirrin

text: Pyörivä lämmönsiirrin ei sovellu lämmöntalteenottomenetelmäksi, jos tulo- ja poistoilmavirtojen sekoittumista ei sallita. Pyörivässä lämmönsiirtimessä aina pieni osa poistoilmasta kulkeutuu ("carry-over") pyörivän siirtimen mukana tuloilmaan ja päinvastoin. Kulkeutumisvuodon estämiseksi käytetään joissain tapauksissa ns. puhtaaksipuhallussektoria, jossa pieni sektori pyörivästä lämmönsiirtimestä peitetään poistoilman puolelta vähentäen siirtimen pyörimisen mukana sekoittuvaa ilmaa. Myös ilmavirtojen välinen staattinen paine-ero aiheuttaa pientä vuotoa, jota estetään käyttämällä harjamaisia tiivisteitä ilmavirtojen välissä ja minimoimalla paine-ero. Ilmanvaihtokoneen osat pyritään sijoittamaan koneessa niin että tämä paine-erosta johtuva vuoto on suunnitelmallisesti ulkoilmasta jäteilmaan päin.


title: Pyörivä lämmönsiirrin

text: Suomen rakennusmääräyskokoelman osa D2 (2010) määrää, että regeneratiiviseen lämmönsiirtimeen (pyörivä lämmönsiirrin) saa käyttää luokan 3 poistoilmaa (WC- ja pesutilat, saunat, keittiöt) yhden perheen asunnon ilmanvaihdossa. Muissa tapauksissa luokan 3 poistoilmaa saa olla korkeintaan 5 % kokonaispoistoilmavirrasta. Luokan 4 poistoilmaa (ammattikeittiöiden kohdepoistot, pesuloiden likapyykkitilat, tupakointihuoneet) ei saa käyttää regeneratiivisessa lämmönsiirtimessä lainkaan.


title: Pyörivä lämmönsiirrin

text:
Normien mukaisen ilmanvaihdon vuosittaisia lämmitysenergiankulutuksia eri lämmöntalteenottomenetelmillä.
Omakotitalo Etelä-Suomessa, 150 m²


title: Pyörivä lämmönsiirrin

text: Pyöriviä lämmönsiirtimiä Suomessa valmistaa ainoastaan Enervent Oy, ja sen kaikissa pientaloilmanvaihtolaitteissa on lämmön talteenottomenetelmänä pyörivä lämmönsiirrin.Pyörivien lämmönsiirtimien valmistajia:


title: Esa Puolamäki

text: Esa Puolamäki on suomalainen kauppatieteilijä. Hän toimii laskentatoimen ja rahoituksen yliopistonlehtorina Turun kauppakorkeakoulun Porin yksikössä. 1.8.2011 lähtien hän on toiminut Porin yksikön johtajana.


title: Esa Puolamäki

text: Puolamäki kirjoitti ylioppilaaksi Riihikedon lukiosta vuonna 1975. Hän valmistui ekonomiksi Uppsalan yliopistosta vuonna 1979, kauppatieteiden maisteriksi Vaasan korkeakoulusta 1984 ja Turun kauppakorkeakoulusta lisensiaatiksi 1998 sekä tohtoriksi 2004. Hän on työskennellyt myös Electroluxilla, Saab-Valmetilla ja Outokumpu Poricopperilla.


title: Esa Puolamäki

text: Puolamäki on toiminut TuKKK:n Porin yksikössä myös määräaikaisena professorina.


title: Keikahduspiste

text: Keikahduspiste () tarkoittaa aiemmin harvinaisen ilmiön nopeaa leviämistä. Sosiologiassa käsitteen otti ensimmäisen kerran käyttöön Morton Grodzins. Vertauskohtana hän käytti tunnettua fysiikan ilmiötä, jossa pienen painon lisääminen tasapainotetun esineen toiselle puolelle saattaa keikauttaa sen kumoon.


title: Keikahduspiste

text: Grodzins tutki 1960-luvulla amerikkalaisten kaupunginosien muodostumista. Hän huomasi, että suurin osa valkoihoisten perheistä pysyi alueella niin kauan kuin mustaihoisten perheiden lukumäärä pysyi tietyn rajan alapuolella. Mustaihoisten lukumäärän ylittäessä tietyn rajan, valkoihoiset muuttivat joukolla pois. Tätä prosessia on kutsuttu nimellä "valkoisten pako". Rajapisteen ylityksen hetkeä hän alkoi kutsua keikahduspisteeksi. Ajatusta laajensi nobelisti Thomas Schelling vuonna 1972. Samankaltainen idea esiintyy myös Mark Granovetterin "kollektiivisen käyttäytymisen kynnysmallissa".


title: Keikahduspiste

text: Ilmaisu on laajentunut yli alkuperäisen merkityksensä, ja sitä käytetään nykyään kuvaamaan mitä tahansa prosessia, jonka tapahtumisnopeus kiihtyy tietyn pisteen jälkeen dramaattisesti. Käsitettä on sovellettu monilla aloilla, mm. taloustieteessä, ympäristötieteessä ja epidemiologiassa. Sama ilmiö tunnetaan myös fysiikan faasimuutoksessa ja mekanismeissa, joiden mukaan populaatiot leviävät epätasapainotilassa olevissa ekosysteemeissä.


title: Keikahduspiste

text: Matematiikassa luonnollinen kaatumiskulma voidaan nähdä bifurkaationa. Säätötekniikassa positiivinen takaisinkytkentä kuvaa samaa ilmiötä. Käänteisen heilurin tasapainottaminen on alan klassinen ongelma. Myös sen, kuinka uudet teknologiat saavuttavat valtavirtakulttuurin hyväksynnän, on nähty noudattavan keikahduspisteen periaatetta. Esimerkkeinä on käytetty mm. VHS-kasettien voittoa Betamax-kaseteista.


title: Keikahduspiste

text: Ilmiön popularisoi myös arkisempaan yhteyteen Malcolm Gladwellin suosittu kirja "Leimahduspiste" (The Tipping Point; suom. Ajatus 2007).


title: Vancouver Whitecaps FC

text: Vancouver Whitecaps FC on kanadalainen jalkapalloseura, jonka joukkue pelaa Yhdysvaltain ja Kanadan miesten korkeimmalla sarjatasolla Major League Soccerissa. Sen kotipaikka on Brittiläisen Kolumbian suurin kaupunki Vancouver. Vancouverille myönnettiin MLS-franchise 18. maaliskuuta 2009, ja se liittyi liigaan Portland Timbersin ohella kaudeksi 2011.


title: Vancouver Whitecaps FC

text: Vancouver Whitecapsin nimellä, joka viittaa Rannikkovuorten lumihuippuihin ja Tyynenmeren aallonharjoihin, pelattiin alun perin North American Soccer Leaguessa vuosina 1974–1984. Seura voitti liigan mestaruuden vuonna 1979. NASL:n lopetettua toimintansa vuonna 1984 myös alkuperäinen Vancouver Whitecaps lakkautettiin. Whitecaps teki paluun Pohjois-Amerikan sarjoihin, kun A-Leaguessa (myöhempi USL First Division) pelannut, vuonna 1986 perustettu Vancouver 86ers hankki oikeudet vanhaan nimeen vuonna 2000. Tämä Whitecaps voitti USL First Divisionin mestaruuden kausina 2006 ja 2008.


title: Vancouver Whitecaps FC

text: Whitecapsin kotistadion on BC Place, joka toimi vuoden 2010 talviolympialaisten päänäyttämönä. Suurimman osan MLS-kauden 2011 kotiotteluistaan joukkue pelasi kuitenkin väliaikaisella Empire Fieldillä BC Placen ollessa remontissa.


title: Vancouver Whitecaps FC

text: Whitecapsin organisaatioon kuuluu myös USL Premier Development Leaguessa pelaava miesten joukkue, USL W-Leaguessa pelaava naisten joukkue sekä useita nuorten harjoitusohjelmia.


title: Vancouver Whitecaps (täsmennyssivu)

text: Vancouver Whitecaps tarkoittaa seuraavia kanadalaisia jalkapalloseuroja:


title: Portland Timbers

text: Portland Timbers on yhdysvaltalainen jalkapalloseura, jonka joukkue pelaa Yhdysvaltain ja Kanadan korkeimmalla sarjatasolla Major League Soccerissa. Sen kotipaikka on Oregonin suurin kaupunki Portland. Portlandille myönnettiin MLS-franchise 20. maaliskuuta 2009, ja se liittyi liigaan Vancouver Whitecapsin ohella kaudeksi 2011.


title: Portland Timbers

text: Portland Timbersin nimellä pelattiin alun perin North American Soccer Leaguessa vuosina 1975–1982. Seura ylsi heti esikoiskaudellaan liigan Soccer Bowl -mestaruusotteluun, jossa se hävisi Tampa Bay Rowdiesille. Samanniminen seura pelasi myös vuosina 1989–1990 Western Soccer Leaguessa ja vuosina 2001–2010 USL First Divisionissä.


title: Portland Timbers

text: Timbersin kotistadion on noin 20 000 -paikkainen Providence Park. Seuran organisaatioon kuuluu myös USL Premier Development Leaguessa pelaava reservijoukkue sekä useita nuorten harjoitusohjelmia.


title: Portland Timbers (täsmennyssivu)

text: Portland Timbers tarkoittaa seuraavia yhdysvaltalaisia jalkapalloseuroja:


title: Haurunturkki

text: Haurunturkki eli aikaisemmalta nimeltään rakkoleväntupsu ("Elachista fucicola") on merissä elävä levä, joka kasvaa yleisesti rakkohaurun ("Fucus vesiculosus") päällyskasvina eli epifyyttinä. Sen elinaluetta ovat Eurooppa, Aasia, Pohjois-Amerikka. Haurunturkki on hentorakenteinen ruskolevä, joka kasvaa tupsuina rakkolevän pinnalla.


title: Juan Antonio Pizzi

text: Juan Antonio Pizzi Torroja (s. 7. kesäkuuta 1968 Santa Fe, Santa Fe, Argentiina) on argentiinalais-espanjalainen jalkapallovalmentaja ja entinen pelaaja. Pizzi oli pelipaikaltaan hyökkääjä ja hänet tunnettiin hyvänä maalintekijänä. Marraskuusta 2017 lähtien hän on toiminut Saudi-Arabian maajoukkueen päävalmentajana.


title: Juan Antonio Pizzi

text: Pizzi pelasi seuratasolla Argentiinassa, Meksikossa, Espanjassa ja Portugalissa. Parhaiten hänet muistetaan Espanjasta Tenerifestä ja Barcelonasta. Pizzi voitti 31 maalillaan Primera Divisiónin maalikuninkuuden Tenerifen riveissä vuonna 1996. Barcelonan riveissä hän voitti muun muassa Cup-voittajien cupin vuonna 1997 ja Espanjan-mestaruuden vuonna 1998.


title: Juan Antonio Pizzi

text: Espanjan maajoukkueessa Pizzi pelasi vuosina 1994–1998 22 ottelua ja teki niissä kahdeksan maalia. Hän edusti Espanjaa 1996 EM-kilpailuissa ja 1998 MM-kilpailuissa.


title: Juan Antonio Pizzi

text: Peliuransa jälkeen Pizzi on työskennellyt valmentajana. Hän on valmentanut Argentiinassa, Perussa, Chilessä ja Espanjassa.


title: Juan Antonio Pizzi

text: Helmikuussa 2016 Pizzistä tuli Chilen maajoukkueen päävalmentaja. Pizzi luotsasi Chilen toiseen perättäiseen Copa Américan mestaruuteen debyyttivuonnaan. Finaalissa Chile kukisti Pizzin kotimaan Argentiinan rangaistuspotkukilpailussa.


title: Juan Antonio Pizzi

text: Pizzin johdolla Chile pelasi erinomaisesti FIFA Confederations Cupissa 2017, jonka loppuottelussa joukkue taipui Saksalle 1–0. MM2018-karsinnoissa Chilellä oli vaikeampaa ja lopulta joukkue hävisi viimeisellä karsintakierroksella Brasilialle 3–0 ja karsiutui lopputurnauksesta. Pizzi erosi ottelun jälkeen tehtävästään.


title: Juan Antonio Pizzi

text: Marraskuun lopussa 2017 Pizzistä tuli Saudi-Arabian maajoukkueen päävalmentaja.


title: Danny Story

text: Danny Story on suomalaisen laulajan Dannyn vuonna 1977 julkaistu kokoelma-albumi. Se sisältää levytyksiä vuosilta 1964–1977.


title: Danny Story

text:
A-puoli
B-puoli


title: Espoonlahden vesitorni

text: Espoonlahden vesitorni sijaitsee Espoossa Saunalahden kaupunginosassa Länsiväylän pohjoispuolella lähellä Nöykkiön asuinaluetta. Vesitornin on suunnitellut Maa ja Vesi. Vesitornissa on neljä 2 000 kuutiometrin vesisäiliötä. Torni on rakennettu vuonna 1993.


title: Espoonlahden vesitorni

text: Vesitornia alettiin suunnitella Espoonlahteen jo 1960-luvulla. Ensimmäinen esitys vesitornista tehtiin 1983. Tällöin sijainniksi kaavailtiin vesitornin nykyistä sijaintia Sammalvuoressa. Suunnitelmasta valitettiin, mikä viivytti vesitornin suunnitelmia useilla vuosilla. Lopulta lääninoikeus hylkäsi valituksen, mutta Espoon kaupungin tekninen virasto oli jo ehtinyt työstämään uuden hanke- ja esisuunnitelman, jossa vesitornia ehdotettiin rakennattavaksi Eestinkalliolle. Kaupunginhallitus hyväksyi uuden ehdotuksen ja sen arvioitiin tulevan noin 3–4 miljoonaa markkaa halvemmaksi kuin vastaavan Sammalvuoren hankkeen, koska uudessa paikassa ei tarvittu varsinaista varrellista yläsäiliötä, vaan Eestinkalliolla olisi voitu tyytyä niin sanottuun maanvaraiseen yläsäiliöön.


title: Espoonlahden vesitorni

text: Eestinkallio oli kaavoitettu joitakin vuosia aikaisemmin puistoksi. Paikallinen Lounais-Espoon omakotiyhdistys ei halunnut ympäristöönsä lisärakennuksia ja vetosi kirjelmässään kaupunginvaltuuston jo tekemään ensimmäiseen sijaintipäätökseen. Vuonna 1984 vesitornin lopulliseksi rakentamispaikaksi varmistui Sammalvuori.


title: Espoonlahden vesitorni

text: Espoonlahden vesitornin urakkakilpailun voitti Rakennus-Ruola Oy ja liukuvalutöistä nostoineen vastasi Interbetoni Oy. Vesitornin rakentaminen aloitettiin vuonna 1993 ja se otettiin käyttöön 1994. Valmistumisajankohtana vesitornien yhteistilavuus vastasi noin 40 % Espoon vedenkulutuksen vuorokausitarpeesta.


title: Espoonlahden vesitorni

text: Vesitorni koostuu neljästä kiinteästi toisiinsa liitetystä lieriösäiliöstä, joiden yhteistilavuus on 8 000 kuutiometriä. Vesitornien korkeus on 44 metriä. Neljästä tornista kaksi toimii vesiteknisesti rinnakkain. Säiliöiden yhteinen nousujohto tuo vettä molempiin tulosäiliöhin ja lähtösäiliöt tyhjentyvät puolestaan tulojohtoihin.


title: Green Lantern: Emerald Knights

text: Green Lantern: Emerald Knights on vuonna 2011 suoraan DVD:lle julkaistava animaatioelokuva. Se on n tapaan kuudesta lyhytanimaatiosta koostuva toimintaelokuva, jossa keskitytään eri Vihreiden Lyhtyjen alkutarinaan, sekä heidän valmistautumiseen kohdata muinainen vihollinen Krona.


title: Green Lantern: Emerald Knights

text: Elokuvan ohjaavat Lauren Montgomery, Jay Oliva ja Chris Berkeley. Käsikirjoituksesta vastaavat muun muassa Alan Burnett, Dave Gibbons, Marc Guggenheim ja Geoff Johns. Pääosassa ääninäyttelevät Nathan Fillion, Jason Isaacs ja Elisabeth Moss.


title: Green Lantern: Emerald Knights

text: Green Lantern: Emerald Knights on yhdestoista peräkkäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti vuonna 2007. Se on samalla toinen Vihreään Lyhtyyn perustuva animaatioelokuva.


title: Green Lantern: Emerald Knights

text: Vihreitä Lyhtyjä uhkaa muinainen uhka, joka on aikeissaan tuhota koko Oa-planeetan. Vartijat ovat päättäneen evakuoida koko planeetan vieden aluksi tärkeimmät esineet turvaan. Hal Jordan ohjaa nuorta ja vielä kokematonta Arisiaa matkalla kohti taistelua. Samalla hän kertoo Arisialle tarinoita muista Vihreistä Lyhdyistä, kuten Avrasta, joka oli yksi neljästä ensimmäisestä Lyhdyistä, sekä Kilowogin ja hänen opettajansa kersantti Deeganin koulutuksesta, Lairan ensimmäisestä tehtävästä ja kuinka hänestä tuli Vihreä Lyhty. Sekä Bolphungan ja Mogo – elävän planeetan kohtaamisesta, sekä Abin Surin ja Atrocitusin kaksintaistosta.


title: Flodin

text: Flodin on Ruotsista lähtöisin oleva suomalainen suku. Suomalaisen sukuhaaran kantaisä Johan Ulric Flodin kirjautui ylioppilaaksi Turussa vuonna 1810.


title: Halldór Helgason

text: Halldór Helgason (s. 10. tammikuuta 1991) on islantilainen lumilautailija.


title: Halldór Helgason

text: Halldór voitti kultaa big airissa vuoden 2010 Winter X Gamesissa, mikä teki hänestä ensimmäisen islantilaisen, joka on voittanut kilpailun. Hän on kilpaillut myös TTR-kiertueella.


title: Katinjuustomalva

text: Katinjuustomalva ("Malva neglecta") on yksivuotinen, Euroopassa tavattava malvakasvi. Suomessa laji on satunnainen tulokas.


title: Katinjuustomalva

text: Nimensä katinjuustomalva on saanut lohkohedelmistään, jotka muistuttavat kolmiomaista juustonpalaa.


title: Katinjuustomalva

text: Katinjuustomalva kasvaa 10–50 cm korkeaksi. Kasvi on monivartinen. Varret ovat rentoja ja karvaisia tai kaljuja. Lehdet ovat pitkäruotisia. Lehtilapa on munuaismainen ja 5–7-hakoinen, lehden liuskat ovat leveän kolmiomaisia ja hammaslaitaisia. Kukat ovat väriltään vaaleanpunaisia tai valkoisia ja heikosti sinipunasuonisia. Kukat ovat 3–6 kukan ryhminä lehtihangoissa. Kukan ulkoverhiö on kolmelehtinen ja verhiötä lyhyempi. Terälehdet ovat 9–13 mm pitkiä. Katinjuustomalva kukkii Suomessa heinä-syyskuussa. Kiekkomaiset lohkohedelmykset ovat karvaisia ja lähes sileitä.


title: Katinjuustomalva

text: Suomessa tavattavista malvoista katinjuustomalva muistuttaa läheisesti kylämalvaa ("M. pusilla").


title: Katinjuustomalva

text: Katinjuustomalvaa tavataan suurimmassa osassa Eurooppaa lukuun ottamatta Pyreneiden niemimaata, Etelä-Italiaa, Skotlantia, Fennoskandian keski- ja pohjoisosia sekä Pohjois-Venäjää. Satunnaisesti lajia tavataan Euroopan ulkopuolella Turkissa, Lähi-idässä ja Keski-Aasiassa. Katinjuustomalva on levinnyt ihmisen mukana laajalle alueelle Yhdysvalloissa. Suomessa katinjuustomalvan esiintymät keskittyvät sekä Suomenlahden että Pohjanlahden rannikkoalueella. Sisämaassa lajia on tavattu muutamin paikoin Etelä-Suomessa. Lajin esiintyminen on Suomessa kuitenkin hyvn satunnaista. Merkittävä osa lajin havainnosta Suomessa on purjelaivakaudelta, koska katinjuustomalva levisi laivojen painolastimaiden mukana.


title: Katinjuustomalva

text: Suomessa katinjuustomalva on tulokaslaji, jota voi tavata satamissa, kaatopaikoilla, puutarhoissa ja vanhoilla painolastipaikoilla.


title: Katinjuustomalva

text: Muiden malvojen tapaan myös katinjuustomalvaa on lääkekasvi, jota on käytetty muun muassa yskänlääkkeenä ja kuhmujen hoitoon. Varren kuituja on myös käytetty kehruussa.


title: Palkkasoturi (vuoden 1997 elokuva)

text: Palkkasoturi on Anssi Mänttärin ohjaama suomalainen elokuva vuodelta 1997. Osa elokuvan kohtauksista kuvattiin Kroatiassa, ja Martti Suosalo sai parhaan miessivuosan Jussin.


title: Palkkasoturi (vuoden 1997 elokuva)

text: Elokuva perustuu kahteen tositapahtumista kertovaan sanomalehtiartikkeliin.


title: Moriya

text: Moriya () on kaupunki Ibarakin prefektuurissa Japanissa. Kaupungissa on 65 413 asukasta (2016) ja sen pinta-ala on 35,63 neliökilometriä. Kaupunki sijaitsee sisämaassa prefektuurin lounaisosassa ja rajautuu etelässä Chiban prefektuuriin.


title: Moriya

text: Kaupunkia palvelevat Tsukuba Express -rautatielinja ja Kantō-rautateiden Jōsō-linja.


title: Kleopatra (vuoden 1963 elokuva)

text: Kleopatra () on Joseph L. Mankiewiczin ohjaama yhdysvaltalainen elokuva vuodelta 1963. Elokuva kuvaa Egyptin nuoren kuningattaren Kleopatra VII:n pyrkimyksiä vastustaa Rooman valtakunnan laajentumista Egyptiin. Elokuva sai neljä Oscar-palkintoa.


title: Naka

text: Naka () on kaupunki Ibarakin prefektuurissa Japanissa. Kaupungissa on 55 651 asukasta (2016) ja sen pinta-ala on 97,80 neliökilometriä. Kaupunki sijaitsee sisämaassa prefektuurin keskiosassa.


title: Naka

text: Kaupunkia palvelee JR Eastin Suigun-linja.


title: Naka (täsmennyssivu)

text: Naka voi tarkoittaa:


title: Naka-ku

text: Naka-ku (, ”keskinen suuralue”) voi tarkoittaa:


title: Namegata

text: Namegata () on kaupunki Ibarakin prefektuurissa Japanissa. Kaupungissa on 36 703 asukasta (2016) ja sen pinta-ala on 222,38 neliökilometriä. Kaupunki sijaitsee sisämaassa prefektuurin eteläosassa Kasumigaura- ja Kitaura-järvien välissä.


title: Omitama

text: Omitama () on kaupunki Ibarakin prefektuurissa Japanissa. Kaupungissa on 52 489 asukasta (2009) ja sen pinta-ala on 145,03 neliökilometriä. Kaupunki sijaitsee sisämaassa prefektuurin keskiosassa Kasumigaura-järven pohjoispuolella.


title: Omitama

text: Kaupunkia palvelee JR Eastin Jōban-linja.


title: Ryūgasaki

text: Ryūgasaki () on kaupunki Ibarakin prefektuurissa Japanissa. Kaupungissa on 78 804 asukasta (2016) ja sen pinta-ala on 78,20 neliökilometriä. Kaupunki sijaitsee sisämaassa prefektuurin eteläosassa.


title: Ryūgasaki

text: Kaupunkia palvelevat JR Eastin Jōban-linja ja Kantō-rautateiden Ryūgasaki-linja.


title: Thayatalin kansallispuisto

text: Thayatalin kansallispuisto on luonnonsuojelualue Ala-Itävallan osavaltiossa Itävallan pohjoisosassa, Tšekin vastaisella rajalla. Rajan takana suojelualue jatkuu Podyjín kansallispuistona.


title: Thayatalin kansallispuisto

text: Puiston pinta-ala on 1 330 ha. Puiston alueella on 80 asukkaan Hardeggin kaupunki, joka on Itävallan pienin kaupunki.


title: Thayatalin kansallispuisto

text: Puiston alueella kuiva Pannonian ilmasto kohtaa kostean Waldviertelin ilmaston. Siksi siellä on pienellä alueella suuri määrä lajeja. Kahdessa kansallispuistossa on havaittu yhteensä 1 288 kasvilajia ja yli 150 lintulajia, 29 lajia lepakoita sekä yli 900 lajia perhosia.


title: Phil Mogg

text: Philip John 'Phil' Mogg (s. 15. huhtikuuta 1948) on brittiläinen laulaja, joka on toiminut hard rock -yhtye UFOn laulajana vuodesta 1970 saakka. Ennen laulajaksi ryhtymistään hän soitti sekä bassoa että rumpuja. Mogg on ainut UFOn jäsen, joka on ollut mukana jokaisella yhtyeen albumilla.


title: Phil Mogg

text: Mogg ilmoitti toukokuussa 2018 jättävänsä UFOn yhtyeen tulevan 50-vuotiskiertueen jälkeen vuonna 2019.


title: Phil Mogg

text: Phil Mogg on The Quireboys -yhtyeen basistin Nigel Moggin setä.


title: Sakuragawa

text: Sakuragawa () on kaupunki Ibarakin prefektuurissa Japanissa. Kaupungissa on 44 254 asukasta (2016) ja sen pinta-ala on 179,78 neliökilometriä. Kaupunki sijaitsee sisämaassa prefektuurin länsiosassa ja rajautuu pohjoisessa Tochigin prefektuuriin.


title: Sakuragawa

text: Kaupunkia palvelee JR Eastin Mito-linja.


title: Musta Ryssä

text: Musta Ryssä on vodkasta ja kahvilikööristä tehty drinkki. Tavallisesti siihen kuuluu kolme osaa vodkaa ja kaksi osaa kahvilikööriä (tavallisimmin Kahlúaa), tai viisi osaa vodkaa ja kaksi kahvilikööriä kolajuomalla jatkettuna. Perinteisesti drinkki tehdään kaatamalla vodkaa grogilasissa olevien jäiden päälle ja lisäämällä lopuksi kahvilikööri lasiin.


title: Musta Ryssä

text: Kyseinen drinkki esiintyi ensi kerran vuonna 1949. Sen kehitti belgialainen baarimikko Gustave Tops Yhdysvaltain suurlähettilään kunniaksi.


title: Gesäusen kansallispuisto

text: Gesäusen kansallispuisto on luonnonsuojelualue Steiermarkin osavaltiossa Itävallan kaakkoisosassa. Puiston pinta-ala on 11 054 ha. Puiston korkein kohta on Hochtor 2 370 metrissä.


title: Viljakkalan kirkko

text: Viljakkalan kirkko on kirkkorakennus entisen Viljakkalan kunnan alueella Ylöjärvellä. Se rakennettiin intendentinkonttorin laatimien suunnitelmien perusteella. Kirkon suunnittelijana mainitaan arkkitehti Anton Wilhelm Arppe ja myös intendentinkonttorin johtajana toiminut Carl Ludvig Engel, joka tosin kuoli vuonna 1840 eli ennen kirkon valmistumista. Rakennustyötä johti Herman Nyberg. Kirkko vihittiin käyttöön vuonna 1843. Kirkko korvasi vuonna 1841 puretun vanhan kirkon, joka sijaitsi hautausmaan niin sanotulla vanhalla puolella. Vanhan puolen erottaa kirkosta ja sen eteläpuolella olevasta hautausmaan uudesta puolesta Kirkkokuja-niminen tie.


title: Viljakkalan kirkko

text: Nykyinen kirkko on päätytornillinen pitkäkirkko, jonka pitkiltä sivuilta erkanevat eteinen ja sakaristo. Satulakattoisen kirkon sisäkatteena on lautaholvi. Vaatimattomasti jäsennetty kirkko on yksi harvoista puurakenteisista 1800-luvun alkupuolen empiretyylisistä pitkäkirkoista. Kirkko laudoitettiin ulkoa vasta vuonna 1854, nykyinen lautaverhous on vuodelta 1930. Torni korotettiin alkuperäisestä vuonna 1878 ja vuonna 1930 siihen tehtiin kupupääte. Sisätilojen perustellinen korjaus on vuodelta 1888.


title: Viljakkalan kirkko

text: Kirkon urut ovat vuodelta 1937 ja Kangasalan urkutehtaan rakentamat. Kirkon alttaritaulu on nimeltään "Ristiinnaulittu" ja sen on maalannut Felix Frang vuonna 1896.


title: Dean Smith (moottoriurheilija)

text: Dean Smith (s. 22. maaliskuuta 1988 Wolverhampton, West Midlands) on brittiläinen moottoriurheilija.


title: Dean Smith (moottoriurheilija)

text: Kilpailtuaan pitkään karting-sarjoissa Smith siirtyi Formula BMW -sarjaan vuonna 2004. Vuonna 2005 Smith voitti Formula BMW UK -sarjan mestaruuden. Vuonna 2006 Smith siirtyi Britannian Formula Renault -sarjaan sijoittuen yhdeksänneksi. Seuraavana vuonna hän jatkoi sarjassa kohtalaisella menestyksellä. Vuonna 2008 Smith kilpaili Eurocup Formula Renault -sarjassa sijoittuen 17:nneksi. Samana vuonna hän kilpaili Porsche Carrera Cupissa ja Britannian F3-sarjassa. Vuonna 2009 Smith voitti Formula Renault UK -sarjan mestaruuden ja sai McLaren Autosport -palkinnon ja mahdollisuuden testata McLarenin F1-autoa. Vuonna 2010 Smith kilpaili GP3-sarjassa Carlin-tallissa. Hän saavutti 24 pistettä ja yhden palkintosijan sijoittuen seitsemänneksi loppupisteissä. Vuonna 2011 Smith jatkoi GP3-sarjassa Addax Team -tallissa. Hän jätti sarjan päätösviikonlopun väliin ja hänet korvattiin Vittorio Ghirellillä. Smith ajoi kauden aikana kahdesti palkintokorokkeelle ja keräsi 18 pistettä.


title: Sanctum (elokuva)

text: Sanctum on vuonna 2011 ilmestynyt, tositapahtumiin perustuva 3D-grafiikalla toteutettu seikkailu-, draama- ja katastrofielokuva, jonka on ohjannut Alister Grierson ja jonka vastaavana tuottajana toimii James Cameron. Elokuva kertoo sukeltajaryhmästä, joka jää loukkuun merenalaiseen luolastoon ja yrittää etsiä tietä ulos. "Sanctum" sai ensi-iltansa Australiassa 3. helmikuuta ja Yhdysvalloissa 4. helmikuuta 2011. Suomessa elokuvan ensi-ilta oli 25. maaliskuuta 2011.


title: Nigel Olsson

text: Nigel Olsson (s. 10. helmikuuta 1949) on brittiläinen rumpali, joka tunnetaan parhaiten Elton Johnin sooloalbumien rumpalina. Hän soitti myös lyhyen aikaa Uriah Heepissä vuonna 1970. Nykyisin Olsson toimii sessiomuusikkona, kun ei soita Elton Johnin kanssa.


title: Todellisuuden sosiaalinen rakentuminen

text: Todellisuuden sosiaalinen rakentuminen: Tiedonsosiologinen tutkielma () on Peter L. Bergerin ja Thomas Luckmannin kirjoittama tiedonsosiologinen kirja, joka on julkaistu vuonna 1966. Teos ilmestyi suomeksi vuonna 1994 Gaudeamuksen kustantamana.


title: Todellisuuden sosiaalinen rakentuminen

text: Teos toi sosiaalisen konstruktion käsitteen sosiologiaan ja se on saanut vahvoja vaikutteita Alfred Schütziltä. Kirjan keskeisen ajatuksen mukaan ihmiset ja ryhmät tuottavat vuorovaikutuksessaan representaatioita toistensa toiminnasta, jotka ajan myötä muotoutuvat vastavuoroisiksi rooleiksi. Kun nämä roolit tuodaan kaikkien yhteisön jäsenten saataville, ne institutionalisoituvat. Instituutioitumisen prosessissa käsitteiden määritelmä sisällytetään yhteiskuntaan. Ihmisten käsitykset todellisuuden luonteesta sisältyvät yhteiskunnan instituutioihin. Täten yhteiskunnallisen todellisuuden voidaan sanoa olevan sosiaalisesti rakentunut.


title: Todellisuuden sosiaalinen rakentuminen

text:
Sosiaalinen tietovaranto:
Aiemmat teoriat (Max Scheler, Karl Mannheim, Werner Stark, Karl Marx, Max Weber ym.) keskittyivät usein liiaksi tieteelliseen ja teoreettiseen tietoon, joka on vain pieni osa yhteisöllistä tietovarantoa. Se koskee vain pieniä ihmisryhmiä. Tavat, yleiset tulkinnat, instituutiot, rutiinit, tottumukset, kuka-on-kuka ja kuka-tekee-mitä –tieto sekä roolit kattavat paljon suuremman osan yhteiskunnan tiedosta.


title: Todellisuuden sosiaalinen rakentuminen

text:
“-- Teoreettinen tieto on kuitenkin vain pieni, eikä missään tapauksessa tärkein osa siitä, mikä käy yhteiskunnallisesta tiedosta. Tärkein instituutiojärjestelmää koskeva tieto on esiteoreettista tietoa. Tämä tieto on sen loppusumma, ”minkä jokainen tietää” sosiaalisesta maailmasta, kokoelma elämänohjeita, sivellisyyskäsityksiä, sananlaskuiksi muotoiltuja viisauksia, arvoja ja uskomuksia, myyttejä ja niin edelleen.” (s. 78-79)
Semanttiset kentät:
Tietovaranto on sosiaalisesti jakautunutta ja semanttisiin kenttiin luokiteltua. Tietoalueiden dynaaminen jakautuminen ja niiden väliset riippuvuudet muodostavat sosiaalisen tietovarannon rakenteen.


title: Todellisuuden sosiaalinen rakentuminen

text: “Sosiaalinen tietovaranto jakaa todellisuuden tuttuuden asteisiin[...] Omaa ammattiani ja sen maailmaa koskeva tietoni on hyvin rikasta ja yksityiskohtaista, kun taas toisten ammattimaailmoja koskeva tietouteni on varsin pintapuolista.” (s. 54) “Tiedon yhteiskunnallinen jakautuminen saa alkunsa siitä yksinkertaisesta tosiseikasta, etten tiedä kaikkea sitä, minkä lähimmäiseni tietävät, ja päinvastoin. Se huipentuu äärimmäisen monimutkaisiin ja vaikeaselkoisiin asiantuntijatiedon järjestelmiin. Tieto siitä, kuinka yhteiskunnallinen tietovaranto on jakautunut, on tärkeä osa samaista tietovarantoa.” (s. 57)


title: Todellisuuden sosiaalinen rakentuminen

text: Myös kielellä on tärkeä osa arkitodellisuuden rakentumisen tulkinnassa. Kieli voi yhdistää arkielämän tiedon erillisten todellisuuksien tietoon, ja täten mahdollistaa esimerkiksi unien tulkinnan arkiajattelun keinoin. “Kieli kykenee myös ylittämään jokapäiväisen elämän kokonaisuuden. Se voi viitata kokemuksiin äärellisillä merkitysalueilla ja nivoa yhteen erillisiä todellisuuden vyöhykkeitä -- kurottautuen alueille, jotka ovat sekä käytännössä että periaatteessa arkikokemuksen saavuttamattomissa" (s. 51) Mitä kielen funktioon ja symboleihin tulee, ovat Berger ja Luckmann perineet suuren osan ajatuksistaan George Herbert Meadilta ja muilta symbolisen interaktionismin kehittäjiltä, kuten kirjan johdannossa sanotaan. Heiltä opittua on erityisesti ajatus todellisuuden rakentamisesta.


title: Todellisuuden sosiaalinen rakentuminen

text: Jokapäiväisen elämän todellisuus (verrattuna toisiin todellisuuksiin, kuten unet, teoreettiset rakennelmat, uskonnolliset käsitykset, mielikuvitusmaailmat jne.) on intersubjektiivisuutensa vuoksi erityislaatuinen. (s. 32-35):


title: Todellisuuden sosiaalinen rakentuminen

text:
“Jokapäiväisen elämän todellisuuteen verrattuna muut todellisuudet ilmenevät äärellisinä merkitysalueina, perustodellisuuden ympäröiminä merkitysten ja kokemusten saarekkeina.” (s. 35)
Merkit ja kieli mahdollistavat jokapäiväisen elämän todellisuuden rakentumisen:


title: Todellisuuden sosiaalinen rakentuminen

text:
“Merkki voidaan erottaa muista objektivoitumista nimenomaisen merkitysten välittämistehtävänsä perusteella[...] Kielen irrotettavuus perustuu ennen kaikkea sen kykyyn välittää merkityksiä, jotka eivät ole subjektiivisten mielenliikkeiden välittömiä ilmauksia 'tässä ja nyt'[...] Tällä tavoin kielestä voi tulla valtava, tuleville sukupolville säilyvien merkitysten ja kokemusten varasto[...] Kieli myös tyypittää kokemuksia. Tämän ansiosta voin ryhmitellä kokemukseni laajoiksi kategorioiksi, jolloin niistä tulee mielekkäitä paitsi itselleni myös lähimmäisilleni.” (s. 46-49)
“Yhteiskunnallinen järjestys on ihmisen tuotosta tai – täsmällisemmin ilmaisten – jatkuvaa inhimillistä tuotantoa.” (s. 64).
Instituutioitumisen alkuperä on totunnaistumisessa ja tavoissa (jotka muotoutuvat yhteisestä havainnoinnista ja toimintatapojen yhteisymmärryksestä). Tämä vähentää epävarmuutta ja uhan tunnetta ja sallii meidän rajoittuneen tarkkaavaisuutemme kohdistua muihin asioihin kun instituutioituneiden rutiinien voi olettaa jatkuvan sovittuun tapaan:


title: Todellisuuden sosiaalinen rakentuminen

text: “Totunnaistuminen rajoittaa valintamahdollisuuksia, mitä voidaan pitää tärkeänä psykologisena etuna[...] totunnaistuminen vapauttaa energiaa merkittäviin ja elintärkeisiin päätöksiin[...] Tärkein hyöty on se, että he (ihmiset) voivat ennakoida toistensa toimintaa, jolloin heidän vuorovaikutuksensa muuttuu ennustettavaksi[...] Monenlaisista tehtävistä voi nyt suoriutua alhaisella tarkkaavaisuustasolla, kun toisen joka ikinen toiminto ei enää merkitse vaaran mahdollisuutta tai hämmästyksen aihetta. “ (s. 66-70).


title: Todellisuuden sosiaalinen rakentuminen

text: => Sosiaaliset (institutionaaliset) objektiiviset maailmat ovat yksi instituutioitumisen seurauksista ja niitä syntyy silloin kun instituutiot siirtyvät seuraavalle sukupolvelle. Tämä luo objektiivisen todellisuuden. Vaikka instituution syyt ovat ilmeiset instituution luoneille ihmisille, seuraava sukupolvi perii sen jonain mikä on ”annettua”, ”muuttumatonta” ja ”itsestäänselvää” eivätkä he välttämättä ymmärrä logiikkaa sen takana.


title: Todellisuuden sosiaalinen rakentuminen

text:
“-- (Sosiaalinen maailma) kaikenkattavana ja valmiina todellisuutena asettuu luonnon tavoin vastakkain yksilön kanssa[...] Sosialisaation varhaisvaiheissa lapsi ei juurikaan kykene erottamaan toisistaan luonnonilmiöiden ja sosiaalisten muodosteiden objektiivisuutta[...] Institutionaalisen todellisuuden objektiivisuutta ei vähennä se, ettei yksilö kenties ymmärrä instituutioiden tarkoitusta tai toimintaperiaatteita[...] Hänen täytyy "mennä" hankkimaan tietoa niistä (instituutioista) samalla tavalla kuin hänen täytyy hankkia tietoa luonnosta." (s. 72-73).
=> Roolit ovat instituutioitumisen seuraus. Instituutiot osoittavat ”rooleja” näyteltäväksi eri ihmisille (jotka tulevat eri suoritusten tyypityksistä, kuten isärooli, opettajarooli, metsästäjä, kokki, jne.). Erikoistuminen tiettyihin rooleihin johtaa asiantuntijuuteen (toistetun interaktion kautta). Asiantuntija keskittyy jatkuvasti samaan toimenpiteeseen ja oppii sen logiikan paremmin. Erikoistuminen syventää tietämystä. Tästä syntyvät aliuniversumit kilpailevat vähäisistä resursseista ja tulkinnoista.


title: Todellisuuden sosiaalinen rakentuminen

text:
“Yhteiskunnan tietovaranto rakentuu sen mukaisesti, mikä on yleisesti relevanttia ja mikä on relevanttia vain tietyille rooleille[...] Tiedon sosiaalinen jakautuminen tuo täten mukanaan yleisen ja roolikohtaisen relevanssin kahtiajaon[...] työnjaon seurauksena roolispesifi tieto lisääntyy nopeammin kuin yleisesti relevantti ja kaikkien saavutettavissa oleva tieto[...] Toinen institutionaalisen segmentoitumisen seuraus on yhteiskunnallisesti eriytyneiden merkitysmaailmojen muodostumisen mahdollisuus[...] Merkitysmaailmojen määrän ja monimutkaisuuden kasvu tekee niistä ulkopuolisille yhä vaikeammin lähestyttäviä” (s. 91-101).
Symbolisten universumien tarkoitus on luodun institutionaalisen rakenteen legitimaatio. Symboliset universumit ovat ”kaikkien tietämien” uskomusten kokoelma, joka pyrkii tekemään instituutioituneista objektivoitumista uskottavia (ihmisille, jotka eivät välttämättä ymmärrä tai hyväksy noiden instituutioiden logiikkaa). Symbolinen universumi ”asettaa kaiken oikeaan paikkaan”. Se selittää minkä takia ihmiset toimivat valitsemallaan tavalla. Sanonnat, moraaliset ihanteet, kansanviisaudet, mytologia, uskonnot ja muut metafyysiset traditiot ja arvojärjestelmät ovat osa symbolista universumia. Ne ovat kaikki tapoja legitimoida luotuja instituutioita.
“Legitimaation funktio on siis instituutioituneiden “ensimmäisen asteen” objektivoitumien tekeminen subjektiivisesti uskottavaksi[...] Analyyttisesti voidaan erottaa eri legitimaatiotasoja[...] Perustavat legitimoivat ”selitykset” on niin sanotusti sisäänrakennettu sanastoon[...] Toinen legitimaatiotaso sisältää[...] Sananlaskut, moraaliohjeet ja kansanviisaudet samoin kuin usein runomuodossa välittyvät legendat ja kansantarut[...] Kolmas legitimaatiotaso sisältää yksityiskohtaisia teorioita[...] Symboliuniversumit muodostavat neljännen legitimaatiotason. Ne ovat teoreettisia traditioita, jotka integroivat instituutiojärjestelmän eri merkitysalueineen yhdeksi symboliseksi kokonaisuudeksi[...] Symboliuniversumi jäsentää ja järjestää myös historian. Se osoittaa kaikkien yhteisten tapahtumien paikan yhteennivotussa kokonaisuudessa, joka sisältää menneisyyden, nykyisyyden ja tulevaisuuden.” (s. 107-118).
=> Universumin ylläpito viittaa niihin toimenpiteisiin, joihin eliitti ryhtyy symbolisen universumin menettäessä merkitystään. Näin tapahtuu esimerkiksi sukupolvittaisissa siirtymissä tai yhteiskunnan kohdatessa toisen yhteiskunnan, jolla on hyvin erilainen historia ja erilaiset institutionaaliset rakenteet. Alkukantaisissa yhteiskunnissa nämä universumit olivat mytologisia ja myöhemmissä yhteiskunnissa uskonnollisia järjestelmiä. Nykypäivänä erittäin monipuolinen kokoelma tieteenaloja on sekularisoinut universumin ylläpidon. Asiantuntijat ja koulukunnat kilpailevat vallitsevan symbolisen universumin ylläpidosta, (esimerkiksi väittämällä että voidaan ”tieteellisesti todistaa” kapitalismin olevan kommunismia parempi järjestelmä).


title: Todellisuuden sosiaalinen rakentuminen

text: “Erityiset universumia ylläpitävät toimenpiteet tulevat tarpeellisiksi silloin, kun symboliuniversumista tulee ongelma. Niin kauan kuin näin ei ole symboliuniversumi ylläpitää itse itseään, toisin sanoen legitimoi itse itseään pelkän objektiivisen olemisensa kautta[...] Yksi perustava ongelma liittyy prosessiin, jossa symboliuniversumi välitetään sukupolvelta toiselle[...] Toisen yhteiskunnan esiintuoma vaihtoehtoinen todellisuus täytyykin kohdata parhain mahdollisin perusteluin oman symboliuniversumin ylivertaisuudesta[...] vanhimmat tiedossamme olevat universumia ylläpitävät käsitteellistämisyritykset ovat muodoltaan mytologisia[...] tyydymme erottamaan teologisen ajattelun mytologisesta edeltäjästään yksinkertaisesti suuremman teoreettisen systematian perusteella[...] Moderni tiede edustaa ääriaskelta tässä kehityksessä” (s. 121-128).


title: Todellisuuden sosiaalinen rakentuminen

text: Sosialisaatio on kaksivaiheinen prosessi, jossa yksilö sulautetaan osaksi yhteiskuntaa ja sen institutionaalista rakennetta.


title: Todellisuuden sosiaalinen rakentuminen

text:
"Yksilö ei kuitenkaan synny yhteiskunnan jäseneksi. Hänellä on syntyessään taipumus sosiaalisuuteen ja hänestä tulee yhteiskunnan jäsen. Jokainen yksilö käy siten elämässään läpi tapahtumasarjan, jonka kuluessa hän saa valmiudet osallistua yhteiskunnalliseen dialektiikkaan. " (s. 147-148) “Onnistuneella sosialisaatiolla tarkoitamme korkeaa symmetriaa objektiivisen ja subjektiivisen todellisuuden (ja tietenkin myös identiteetin) välillä” (s. 185).
=> Primäärisosialisaatio tapahtuu lapsuudessa. Se on hyvin emotionaalisesti latautunutta, eikä sitä kyseenalaisteta. Sekundaarisosialisaatio on roolikohtaisen tiedon omaksumista. Se opitaan harjoittelun ja tiettyjen rituaalien myötä, eikä se ole samalla tavalla emotionaalisesti latautunutta. Koulutus sekundaarisosialisaatiossa voi olla hyvin monimutkaista (täysipäiväinen opetus ja asiantuntijakoulutus) jos kyseinen rooli yhteiskunnassa on hyvin kompleksi. Primäärisosialisaatio on paljon pysyvämpää ja jäykempää kuin sekundäärisosialisaatio (esimerkiksi alastomuuden häpeä tulee primäärisosialisaatiosta, mutta pukukoodi sekundäärisosialisaatiosta).


title: Todellisuuden sosiaalinen rakentuminen

text:
“Lapsi sisäistää vanhempiensa maailman koko maailmana, ei johonkin tiettyyn institutionaaliseen kehykseen kytkeytyvänä maailmana[...] Sekundaarisosialisaatio on institutionaalisten tai instituutioperustaisten “osamaailmojen” sisäistämistä[...] Sekundaarisosialisaatiossa roolit ovat verrattain yksilöitymättömiä eli irtautuvat helposti rooleja esittävistä yksilöistä, minkä seurauksena tietyn opettajan opettamaa tietoa voi opettaa myös joku toinen opettaja[...] Primääri- ja sekundaarisosialisaation institutionaalinen työnjako vaihtelee tiedon yhteiskunnallisen jakautumisen mukaan.” (s. 157?-165)
=> Keskustelu pyrkii subjektiivisen todellisuuden ylläpitoon. Mikä vaikuttaa hyödyttömältä ja merkityksettömältä kommunikaatiolta on itse asiassa jatkuvaa oman ajatusmaailman (subjektiivisen todellisuuden) varmistamista.


title: Todellisuuden sosiaalinen rakentuminen

text:
“Jokapäiväisen elämän todellisuus ylläpitää itseään sisällyttämällä itsensä rutiineihin. Juuri tämä on instituutioitumisen olemus. Lisäksi yksilön vuorovaikutus toisten kanssa uusintaa jatkuvasti jokapäiväisen elämän todellisuutta[...](esimerkiksi) ’No niin, täytyykin tästä jo lähteä’ ja ’Hei hei kulta, antoisaa työpäivää toimistossa!’ edustaa kokonaista maailmaa, jossa nämä ensi näkemältä yksinkertaiset väittämät ovat mielekkäitä. Tämän edustamisen ansiosta kyseinen ajatustenvaihto vahvistaa tämän maailman subjektiivista todellisuutta[...] Suurin osa jokapäiväisestä keskustelusta pitää yllä subjektiivista todellisuutta[...] Onkin helppo kuvitella, miten esimerkiksi seuraavankaltainen ajatustenvaihto saattaisi järkyttää arkisen pinnallisuuden jatkuvuutta: ’No niin, täytyykin tästä jo lähteä.’ ’Hei hei, kulta, antoisaa työpäivää toimistossa ja muistakin huolehtia ehkäisystä!’” (s. 168-173)
Identiteetti on kohteena todellisuuksien sulautumille ja ristiriidoille. Esimerkiksi primäärisosiaalisaation todellisuus (äiti opetti, ettei saa varastaa) voi olla ristiriidassa sekundaarisosialisaation kanssa (jengin jäsenet opettavat että varastaminen on jännittävää). Sosiaalinen sijaintimme yhteiskunnan institutionaalisessa rakenteessa vaikuttaa viime kädessä myös koko kehoon ja organismiin.


title: Todellisuuden sosiaalinen rakentuminen

text: “Yksilön odotettavissa oleva elinikä vaihtelee hänen yhteiskunnallisen asemansa mukaan[...] alempaan yhteiskuntaluokkaan kuuluvien yksilöiden odotettavissa oleva elinikä on huomattavasti lyhyempi kuin ylempiluokkaisten keskimääräinen elinikä[...] Yhteiskunta vaikuttaa myös suoraan ihmisorganismin toimintoihin, mikä näkyy selvimmin seksuaalisuudessa ja ravitsemuksessa. Sekä seksuaalisuus että ravinnon nauttiminen perustuvat biologisiin vietteihin, mistä huolimatta ne ovat ihmisolennossa äärimmäisen muovautuvia. Ihmisen biologinen rakenne saa hänet etsimään seksuaalista tyydytystä ja ravintoa, mutta se ei kerro hänelle, mistä hänen tulisi etsiä seksuaalista tyydytystä ja mitä hänen tulisi syödä“ (s. 204).


title: Kuvala

text: Elokuvateatteri Kuvala on vuonna 1924 perustettu uusikaupunkilainen elokuvateatteri. Se on yksi Suomen vanhimmista elokuvateattereista.


title: Kuvala

text: Teatteri perustettiin vuonna 1923, jolloin vuonna 1854 valmistuneeseen talousrakennukseen perustettiin elokuvateatteri Pallas. Ensimmäisen näytökset esitettiin tammikuussa 1924. Historiansa aikana teatterin nimiä olivat Suomi ja Bio Revy, mutta vuodesta 1941 lähtien elokuvateatterin nimi on ollut Kuvala. Vuonna 2005 Kuvalaa remontoitiin, jolloin elokuvateatterin katsomopaikat vähenivät 150:sta 85:aan. Vuonna 2011 elokuvateatteria remontoitiin ja Kuvala digitalisoitiin. Samalla istumapaikat vähenivät 71:ään.


title: Aleksandr Dolgopolov

text: Aleksandr Dolgopolov (s. 7. marraskuuta 1988 Kiova), aiemmin tunnettu nimellä Oleksandr Dolgopolov Jr. on ukrainalainen tennispelaaja. Parhaimmillaan hän on ollut ATP-listan sijalla 13 tammikuussa 2012. Hän on voittanut urallaan kaksi ATP-turnausta.


title: Aleksandr Dolgopolov

text: Vuonna 2010 Dolgopolov selviytyi kolmannelle kierrokselle Ranskan avoimissa. Turnauksen toisella kierroksella hän voitti maailmanlistan sijalla 13 olleen Fernando Gonzálezin, mutta hävisi kolmannella kierroksella Nicolás Almagrolle. Eastbournen ATP-turnauksessa hän pääsi välieriin. Wimbledonissa Dolgopolov hävisi toisella kierroksella viisieräisen kamppailun Jo-Wilfried Tsongalle, joka voitti päätöserän lukemin 10–8. Rogers Cupissa hän pääsi kolmannelle kierrokselle.


title: Aleksandr Dolgopolov

text: Vuonna 2011 Dolgopolov yllätti Australian avoimissa voitettuaan kolmannella kierroksella Jo-Wilfried Tsongan luvuin 3–6, 6–3, 3–6, 6–1, 6–1. Neljännellä kierroksella Dolgopolov voitti neljänneksi sijoitetun Robin Söderlingin luvuin 1–6, 6–3, 6–1, 4–6, 6–2. Puolivälierässä Dolgopolov hävisi kuitenkin viidenneksi sijoitetulle Andy Murraylle nelieräisen kamppailun. Australian avointen jälkeen Dolgopolov pelasi Brasil Openissa, jossa hän pääsi finaaliin asti. Finaalissa hän hävisi Nicolás Almagrolle. Acapulcossa Dolgopolov selviytyi välieriin, jossa hävisi David Ferrerille. Ranskan avoimissa Dolgopolov selviytyi edellisen vuoden tapaan kolmannelle kierrokselle. Kolmannen kierroksen ottelunsa hän hävisi Viktor Troickille. Wimbledonissa Dolgopolov hävisi ensimmäisellä kierroksella Fernando Gonzálezille. Ensimmäisen turnausvoittonsa Dolgopolov otti heinäkuussa Umagin turnauksessa, jossa hän voitti finaalissa Marin Čilićin luvuin 6–4, 3–6, 6–3. Yhdysvaltain avoimissa Dolgopolov pääsi neljännelle kierrokselle häviten Novak Đokovićille luvuin 6–7(14), 4–6, 2–6. Ensimmäinen erä kesti yhden tunnin ja 16 minuuttia.


title: Uudenkaupungin Sanomat

text: Uudenkaupungin Sanomat on Uudessakaupungissa kolme kertaa viikossa ilmestyvä sanomalehti. Se on Suomen vanhimpia sanomalehtiä.


title: Uudenkaupungin Sanomat

text: Lehti perustettiin alun perin ruotsinkielisenä Nya Tag -lehtenä vuonna 1890. Nimeä ei käytetty kuitenkaan kauan ja saman vuoden lopulla lehden nimeksi vaihdettiin Eteenpäin. Vuodesta 1891 lähtien lehden nimi on ollut Uudenkaupungin Sanomat. Sanomalehti myytiin Turun Sanomien konsernille vuonna 1989, ja nykyisin lehti kuuluu TS-yhtymän sisällä Salon Seudun Sanomien konserniin.


title: Gorkin puisto (elokuva)

text: Gorkin puisto ("Gorky Park") on Michael Aptedin ohjaama elokuva vuodelta 1983. Se perustuu Martin Cruz Smithin samannimiseen romaaniin.


title: Gorkin puisto (elokuva)

text: Moskovaan sijoittuva "Gorkin puisto" kuvattiin pääosin Helsingin Kaisaniemenpuistossa koska kuvausryhmää ei päästetty Neuvostoliittoon. Elokuva kuvattiin tammikuusta huhtikuuhun 1983.


title: Gorkin puisto (elokuva)

text: "Video-oppaassa" vuodelta 1994 Bello Romano kutsuu elokuvaa laimeaksi trilleriksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Smaragdikäet

text: Smaragdikäet ("Chrysococcyx") on käkien heimoon kuuluva käkilintusuku. Smaragdikäkien sukuun kuuluu BirdLife Suomen mukaan kuusi lajia. Siihen kuului aiemmin enemmän lajeja, mutta mitokondrion DNA:n perusteella pronssikäet ("Chalcites") on erotettu omaksi suvukseen.


title: Katri Veltheim

text: Katri Veltheim o.s. Paavolainen (14. huhtikuuta 1918 Kanneljärvi – 16. maaliskuuta 2011 Espoo) oli suomalainen kulttuuritoimittaja ja teatteriarvostelija.


title: Katri Veltheim

text: Veltheim oli kotoisin Kanneljärveltä, missä hänen isänsä oli Kanneljärven kansanopiston johtaja. Hän kirjoitti ylioppilaaksi vuonna 1936 Viipurin tyttölyseosta ja valmistui 1946 filosofian maisteriksi Helsingin yliopistosta. Hän avioitui geologi Valto Veltheimin kanssa, ja perhe asui pitkään ulkomailla.


title: Katri Veltheim

text: Veltheim työskenteli toimittajana Karjala-lehdessä 1946–1949. Vuodesta 1956 vuoteen 1983 hän toimi Uuden Suomen teatteriarvostelijana. Eläkkeelle jäätyään hän kirjoitti muistelmiaan ja toimi aktiivisesti karjalaisyhdistyksissä. Kirjailija Olavi Paavolainen oli hänen serkkunsa.


title: Hellner

text: Hellner on muun muassa seuraavien henkilöiden sukunimi:


title: Into the White

text: Into the White on Petter Næssin ohjaama norjalainen sodanvastainen draamaelokuva vuodelta 2012. Elokuvan käsikirjoituksen on tehnyt Ole Meldgaard yhdessä Dave Mangon ja ohjaaja Petter Næssin kanssa. Elokuvassa näyttelevät muun muassa "Harry Potter" -elokuvista tuttu Rupert Grint sekä vuonna 2008 elokuvassa "Lukija" läpimurtonsa tehnyt David Kross. Ennen kuvauksia pidetyssä lehdistötilaisuudessa mukana oli 98-vuotias Horst Schopis, jota esittää elokuvassa Florian Lukas. Elokuvan kuvaukset alkoivat 28. maaliskuuta 2011 Grotlissa, Norjassa.


title: Into the White

text: Elokuva sijoittuu toisen maailmansodan aikaiseen Norjaan, jonka yllä englantilaiset lentäjät ampuvat saksalaisen lentokoneen alas, mutta joutuvat itse polttoaineen loppuessa pakkolaskeutumaan lähelle ampumaansa saksalaiskonetta. Alueella ei ole kuin yksi suoja: pieni mökki, johon sekä englantilaiset että saksalaiset sotilaat majoittuvat. Sotilaiden pitää selvitä Norjan talven yli ja ystävystyvät keskenään pysyäkseen elossa. Elokuva perustuu tositapahtumiin.


title: Wild Target

text:
Wild Target on vuonna 2010 ensi-iltansa saanut komediaelokuva, jonka ohjasi Jonathan Lynn.
Se perustuu ranskalaiseen vuoden 1993 elokuvaan "Cible émouvante". Elokuvan käsikirjoitti Lucinda Coxon ja sen tuottivat Martin Rope ja Michael Rose.
Elokuvan kuvaukset alkoivat 16. syyskuuta 2008 Lontoon keskustassa ja myöhemmin sitä kuvattiin myös Mansaarella. Elokuvan pääosissa nähdään Bill Nighy, Emily Blunt, Rupert Grint sekä Eileen Atkins.


title: Wild Target

text:
Victor Maynard (Bill Nighy) on keski-ikäinen kyvykäs ammattitappaja. Hän suorittaa tapponsa nopeasti ja armotta. Hänet palkataan tappamaan Rose-niminen ammattivaras, (Emily Blunt), tämän varastettua 900 tuhatta puntaa liikemies Fergusonilta (Rupert Everett).
Rose osoittautuu hankalaksi tapoksi, ja Victor epäonnistuu monta kertaa. Hän ei ole koskaan ennen epäonnistunut tapoissaan ja siksipä hänen äitinsä Louisa (Eileen Atkins) on tästä surullinen ja kehottaa Victoria tekemään tappo ilmaiseksi.


title: Wild Target

text: Victor jäljittää Rosen ja on valmiina tappamaan tämän, mutta näkee toisen tappajan ase kohotettuna kohti Rosea. Victor ampuu toisen tappajan ja pakenee paikalta Rosen kanssa autolla. Matkalla pois autoparkista, he törmäävät Tonyyn (Rupert Grint) ja ottavat tämän kyytiin. Ferguson ja tämän kätyrit jahtaavat heitä ja asettautuvat tietämättään samaan hotelliin Victorin, Rosen ja Tonyn kanssa. Fergusonin kätyri yrittää hukuttaa Tonyn tämän ollessa kylvyssä, mutta Tony pääsee pois ja ampuu tätä. Victor, Rose ja Tony pakenevat hotellilta ja menevät kohti Victorin lapsuudenkotia. Victor ottaa Tonyn oppipojakseen ja valehtelee olevansa yksityisetsivä. Lopulta Rose saa selville, ettei Victor olekaan mikään yksityisetsivä ja että hänet oli palkattu tappamaan Rose. Rose lähtee, mutta Tony jää silti Victorin kanssa. Elokuvan loppuhuipennuksessa toinen ammattitappaja yrittää tappaa kaikki kolme, mutta ampuu vanhalla aseella, joka on jumittunut niin, että laukaus epäonnistuu ja ase laukeaa tappaen ampujansa.


title: Wild Target

text: Kolme vuotta myöhemmin Victor ja Rose ovat naimisissa ja ovat saaneet tyttären. Tony asuu heidän luonaan ja on myös ammattitappaja.


title: Uinti kesäolympialaisissa 1952 – naisten 400 metrin vapaauinti

text: Naisten 400 metrin vapaauintiin Helsingin olympiakisoissa osallistui 34 uimaria 16 eri maasta. Kilpailu suoritettiin kolmessa vaiheessa. Alkueristä selvisi 16 nopeinta välieriin ja välierien kahdeksan parasta finaaliin. Kilpailu käytiin 31. heinäkuuta - 2. elokuuta Helsingin uimastadionilla.


title: Šarkauštšyna

text: Šarkauštšyna () eli Šarkovštšina () on kaupunkityyppinen taajama ja maaseutuvaltainen hallintopiiri () Valko-Venäjän Vitsebskin maakunnan länsiosassa. Vuoden 2009 väestönlaskennan mukaan Šarkauštšynan kaupunkimaisessa taajamassa asui 6 934 ja koko piirissä 18 620 ihmistä.


title: Šarkauštšyna

text: Maantieyhteyksistä tärkeimpiä ovat kantaitet P3 (Latvian raja–Braslau–Šarkauštšyna–Hlybokaje–Dokšytsy–Lahoisk) ja P18 (Venäjän raja–Verh’njadzvinsk–Mjory–Šarkauštšyna). Valko-Venäjän rautateiden rataverkon sivuraide ulottuu hallintopiiriin. Väinäjoen sivuhaara Disna laskee keskustaajaman kautta.


title: Åvik

text: Åvik voi tarkoittaa seuraavia asioita:


title: English Defence League

text: The English Defence League (EDL) on äärioikeistolainen järjestö, joka ilmoittaa toimivansa islamismin leviämistä vastaan Englannissa. EDL järjestää usein väkivaltaisiksi äityviä mielenosoituksia, joissa yleensä jalkapallohuligaaneista koostuva joukko vastustaa islaminuskon leviämistä.


title: English Defence League

text: Järjestön edeltäjä oli Lutonissa perustettu United Peoples of Luton, joka perustettiin vastustamaan Al-Muhajiroun-ryhmittymää (myöhemmin Islam4UK), joka osoitti mieltään Afganistanista palanneen Royal Anglian Regimentin marssia vastaan.


title: English Defence League

text: Löyhästi organisoitua järjestöä johtaa Lutonista kotoisin oleva Tommy Robinson. Englannissa tehty tutkimus EDL:stä paljastaa, että valtaosa (81%) sen jäsenistä on alle 30-vuotiaita miehiä, jotka ovat usein huolissaan omasta tulevaisuudestaan. Tutkimuksessa selvisi myös, että monet kannattajat olivat enemmän motivoituneita vihamielisyydestä maahanmuuttoa kohtaan kuin maansa perinteisten arvojen puolustamisesta.


title: English Defence League

text: Liikkeellä on myös oma juutalainen aktivistiosastonsa, Jewish Division. Juutalaisosaston johtaja Roberta Moore ilmoitti kesällä 2011 eroavansa, koska omien sanojensa mukaan "ei halua enää olla osana sitä, koska järjestön sisällä on natsielementtejä".


title: English Defence League

text: Marraskuussa 2011 kaksi EDL-aktivistia pidätettiin pommiuhkauksista. Uhkaukset oli kohdistettu Birminghamin keskusmoskeijaan.


title: English Defence League

text: Joulukuussa 2011 EDL-aktivisti Simon Beech tuomittiin kymmeneksi vuodeksi vankeuteen murhapolttoyrityksestä, joka kohdistui asuinalueella sijaitsevaan moskeijaan.


title: English Defence League

text: Norjalainen terroristi Anders Behring Breivik on kertonut, että hänellä on ollut yhteyksiä EDL:ään ja että hän on osallistunut EDL:n toimintaan Bradfordissa ja Newcastlessa.


title: Sisak

text: Sisak on kaupunki keskisessä Kroatiassa. Se sijaitsee 50 km Zagrebista kaakkoon. Se on rakennettu entisen Rooman ajan Siscian kaupungin päälle. Sisak on Sisak-Moslavina piirikunnan hallinnollinen pääkaupunki. Sen väkiluku on noin 48 000.


title: Sisak

text: Sisak on pääosin teollisuuskaupunki.


title: Sisak

text: Sisak perustettiin Segestian nimellä kelttien ollessa vallassa. Rooman aikakaudella Siscia oli yksi Pannonian provinssin suurimmista kaupungeista: siellä oli noin 30 000 asukasta.


title: Daniel Morad

text: Daniel Morad (s. 24. huhtikuuta 1990 Markham, York Region, Ontario) on kanadalainen moottoriurheilija.


title: Daniel Morad

text: Hän aloitti moottoriurheilu-uransa kilpailemassa karting-sarjoissa vuodesta 1998 lähtien kahdeksan vuoden ajan voittaen lukuisia palkintoja kuten Kanadan Formula Senior -mestaruuspalkinnon ja Florida Winter Tour -mestaruuspalkinnon. Vuonna 2005 Morad siirtyi Formula BMW USA -sarjaan sijoittuen debyyttivuonnaan kuudenneksi 75 pisteellään. Seuraavana vuonna Morad voitti sarjan mestaruuden ylivoimaisesti. Hän testasi myös Kanadan A1GP-autoa samana vuonna. Vuonna 2008 Morad kilpaili Eurointernational Atlantic Championship -sarjassa sijoittuen 12:nneksi. Samana vuonna Morad kilpaili A1 Grand Prix -sarjassa edustaen Libanonia kauden 2008-2009. Tämä oli mahdollista, koska hänen isoisänsä oli libanonilainen. Sarjan lopetettua Morad siirtyi GP3-sarjaan vuonna 2010. Hän voitti yhden kilpailun ja sijoittui loppupisteissä 12:nneksi. Morad jatkoi GP3:ssa vuonna 2011 Carlin-tallissa. Hän jätti avausviikonlopun väliin, mutta tuli mukaan seuraavassa Barcelonan ja Valencian kilpailuissa. Hänet korvasi tallissa Saksan kilpailusta lähtien Callum MacLeod. Morad siirtyi myöhemmin Indy Lights -sarjaan.


title: Freestylefootbag

text: Freestylefootbag on footbagin niin sanottu katulaji ja tällä hetkellä suosituin footbagin harrastusmuoto. Suurta suosiota selittää muun muassa se, että freestyle on yksi helpoimpia lajeja aloittaa: sitä voi pelata miltei missä tahansa, eikä välineiksi tarvita kuin pallo ja pari kenkiä.


title: Freestylefootbag

text: Freestylepelaajat kerääntyvät yleensä pieneen rinkiin ja tekevät vuorotellen upeita temppusarjoja kuoletellen, spinnaten, hyppien ja kuljettaen footbagiä jalkojen välistä ja niskan takaa tavalla, joka saa parhaatkin jalkapallon kikkailijat haukkomaan henkeään.


title: Freestylefootbag

text: Kilpailuissa pelaajalla on määrätty aika, jossa hän esittää musiikkiin yhdistetyn ohjelmansa — samaan tapaan kuin esimerkiksi rulla- tai lumilautailussa. Tarkoituksena on tehdä monipuolisesti mahdollisimman vaikeita temppuja, jotka on rankattu eri vaikeustasoihin. Tuomaristo arvostelee kilpailijan suorituksen sen vaikeuden, mutta myös monipuolisuuden, näyttävyyden, kontrollin ja kokonaisuuden mukaan.


title: Freestylefootbag

text: Freestylessä kilpaillaan sekä soolona että pareittain. Kokonaisuuden perusteella arvosteltavien rutiinien lisäksi kisataan puhtaasti tekniikkalajeissa kuten shred 30 ja sick 3, sekä kestävyydessä (ironman).


title: Freestylefootbag

text: Osa kilpailumuodoista on varsin uusia, mutta nyt jo on havaittavissa pelaajien erikoistumisen tiettyihin kilpailumuotoihin.


title: Loleatta Holloway

text: Loleatta Holloway (5. marraskuuta 1946 – 21. maaliskuuta 2011) oli yhdysvaltalainen laulaja, jota luonnehditaan soul- ja diskodiivaksi.


title: Loleatta Holloway

text: Holloway aloitti laulajanuransa gospellaulajana. 1970-luvun alkupuolella hän teki kaksi soullevyä, mutta Aware-levy-yhtiön kaaduttua hän siirtyi Gold Mindille, jonka kautta levyjen jakelu ylsi laajemmalle. Sen jälkeen Hollowayn menestys lähti nousuun. Uran loppupuoli oli kuitenkin etupäässä vanhojen menestyskappaleiden varassa.


title: Bengt Eriksson

text: Bengt Rurik Eriksson (s. 21. kesäkuuta 1946 Vaasa) on suomenruotsalainen yritysjohtaja ja kirjailija.


title: Bengt Eriksson

text: Eriksson kirjoitti ylioppilaaksi Kokkolassa 1965 ja valmistui diplomiekonomiksi Handelshögskolan vid Åbo Akademissa 1969. Hän toimi eri tehtävissä SOK:ssa 1969-1982, viimeksi tekstiiliosaston johtajana. Sen lisäksi hän työskenteli työuransa aikana HAY-palkkahallinnon konsulttijohtajana, Yrittäjäin-Fennian markkinointijohtajana, Comex Oy:n toimitusjohtajana sekä KPMG:n konsulttiyrityksen osakkaana ja toimitusjohtajana.


title: Bengt Eriksson

text: Siirryttyään vuonna 2005 eläkkeelle Eriksson alkoi tutkia kotipaikkaansa Vantaan Silvolan historiaa ja tapahtumia. Eriksson on julkaissut kaksi kaksikielistä (suomi ja ruotsi) kirjaa:


title: Bengt Eriksson

text: Bengt Eriksson toimii edelleen kotiseutututkijana, kirjailijana, luennoitsijana ja aktiivisena vaikuttajana paikallisessa omakotiyhdistyksessä. Eriksson harrastaa laskettelua, purjehdusta ja matkailua. Hänellä on neljä lasta kahdesta avioliitosta.


title: Silvola-Sillböle 1500-2000

text: Silvola - Sillböle 1500–2000 on Bengt Erikssonin kirjoittama ja Silvolan pientaloyhdistys ry:n vuonna 2007 julkaisema kotiseutukirja.


title: Silvola-Sillböle 1500-2000

text: Kirja kertoo Silvolan vanhan kylän 500 vuoden kehityksestä osana Helsingin pitäjää ja Vantaan kaupunkia. Kirjoittaja on haastattelujen, arkistotutkimusten sekä monen paikkakuntalaisen ja historian asiantuntijan avustuksella koonnut uutta ja ennen julkaisematonta tietoa alueen historiasta.


title: Silvola-Sillböle 1500-2000

text: Kirjan keskeisiä tutkimuskohteita ovat muun muassa Silvolan kaivos, joka aikoinaan oli Suomen suurin rautakaivos ja tuotti saman verran rautamalmia kuin muut Suomen kaivokset yhteensä. Toinen mielenkiintoinen analyysi liittyy Vantaanjoen keskeiseen rooliin koko nykyisen pääkaupunkiseudun taloudellisessa kehityksessä. Lähes unohdettu, mutta aikoinaan maamme eturivin taiteilijoihin ja kotiseutututkijoihin kuulunut Per Åke Laurén syntyi ja kasvoi Silvolan kartanossa. Henkilöt maamme ensimmäisen kokonaisvaltaisen aluerakentamiskohteen, Kaivokselan, takana astuvat parrasvaloihin.


title: Silvola-Sillböle 1500-2000

text: Kirja on kirjoitettu suomeksi ja ruotsiksi, ja siinä on runsas kuvitus. Kustantaja "Silvolan Pientaloyhdistys ry" toivoi, että kirja saisi alueen asukkaat kiinnostumaan omasta lähiympäristöstään ja sen historiasta sekä arvostamaan rakennetun maiseman ajallisia kerrostumia ja vahvistaisi asukkaiden yhteenkuuluvaisuutta. Kirjasta on otettu kaksi painosta ja aiheista pidetty kymmeniä esitelmiä Vantaalla ja muualla Etelä-Suomessa. Kotiseutututkimus on vilkastunut Vantaan eri kylissä, ja kirjailija on palkittu ansiokkaasta työstä "Vantaan Omakotiyhdistysten keskusliiton" kunniamaininnalla. Kirjan aiheista on järjestetty valokuvanäyttelyitä, kulttuurikävelyjä ja kyläjuhlia Vantaan kaupungin tuella.


Talonpoikaispurjehdus Helsingin pitäjässä 1500-luvulla – Bondesegling i Helsinge på 1500-talet on vuonna 2009 julkaistu Bengt Erikssonin kirjoittama tietokirja, joka kertoo Helsingin pitäjän elämästä 1500-luvulla, jolloin pitäjä oli talonpoikaispurjehduksen ja maakaupan keskus Uudellamaalla. Kirjan on kustantanut Silvolan Pientaloyhdistys ry.


title: Talonpoikaispurjehdus Helsingin pitäjässä 1500-luvulla

text: Jatkuvat sodat, merirosvous ja kaappaukset Suomenlahdella sekä kruunun kiellot asettivat melkoiset haasteet talonpoikien matkoille, mutta suolan ja viljan hankinta Tallinnasta oli välttämätöntä Uudenmaan rannikon väestölle, joka kärsi katovuosista ja sotien hävityksistä. Kirjassa on esitetty uutta tietoa 1500-luvun laivureiden aluksista analysoimalla Itämeren eri alueiden keskiaikaisia laivahylkyjä sekä talonpoikien myöhemmin käyttämiä venetyyppejä.


text: Kaksikielisen kirjan kuvituksena on satoja valokuvia, karttoja ja piirroksia Suomen historian eri ajoilta. Kirjoittaja on useiden vuosien haastattelujen, arkistotutkimusten ja analyysien avulla tuottanut uutta, ennen julkaisematonta materiaalia keski- ja renessanssiajan tapahtumista, olosuhteista ja merenkulusta. Hankkeen tuloksena on syntynyt nelivärinen noin 350-sivuinen hakuteos.


title: Puolamäki

text: Puolamäki on suomalainen sukunimi, joka on muun muassa seuraavilla henkilöillä:


title: Luottamustaso

text: Luottamustaso on tilastollisen matematiikan käsite. Luottamustaso kuvaa yleensä prosentuaalisena arvona sitä, kuinka suurella todennäköisyydellä tilastollinen satunnaismuuttuja osuu tiettyyn luottamusväliin.


title: Renko (taajama)

text: Rengon taajama on entisen Rengon kunnan kuntakeskus. Nykyään taajama on osa Hämeenlinnan kaupunkia. Taajama sijaitsee valtatien 10 läheisyydessä, noin 15 kilometriä Hämeenlinnan keskustasta Turkuun päin.


title: Renko (taajama)

text: Taajamassa sijaitsee muun muassa 1500-luvun alussa rakennettu harmaakivikirkko.


title: Renko (taajama)

text: Rengon taajaman kyliä ovat Kuittila, Uusikylä ja Muurila. Rengon kirkon sijaintipaikkana on Muurilan kylä.


title: Eve Arnold

text: Eve Arnold (21. huhtikuuta 1912 Philadelphia, Pennsylvania, Yhdysvallat – 4. tammikuuta 2012) oli yhdysvaltalainen valokuvaaja.


title: Eve Arnold

text: Arnold syntyi Yhdysvalloissa venäjänjuutalaisten vanhempien lapsena. Hän liittyi Magnum Photos -kuvatoimistoon vuonna 1951. Hänet tunnetaan erityisesti Marilyn Monroesta ottamistaan kuvista, mutta hän kuvasi urallaan myös muun muassa Elisabet II:n, Malcolm X:n ja Joan Crawfordin ja matkusteli kuvaamassa muun muassa Kiinassa.


title: Akihabaran verilöyly

text: Akihabaran verilöyly oli 8. kesäkuuta 2008 Akihabaran kaupunginosassa Tokiossa tapahtunut joukkomurha, jossa seitsemän ihmistä sai surmansa ja 10 haavoittui.


title: Akihabaran verilöyly

text: Tapahtuma sai alkunsa, kun 25-vuotias Tomohiro Katō (s. 28. syyskuuta 1982) ajoi kuorma-autolla päin väkijoukkoa. Tämän jälkeen Katō astui autosta ulos ja puukotti jokaista, jonka sai ulottuvilleen. Kaikkiaan Katō ehti puukottaa 17:ää ihmistä, ennen kuin poliisi otti hänet kiinni. Surmansa sai kuusi miestä, jotka olivat iältään 19-74-vuotiaita ja yksi 21-vuotias nainen.


title: Akihabaran verilöyly

text: Katō kertoi poliisille kyllästyneensä elämäänsä ja tulleensa Akihabaraan tarkoituksenaan tappaa ihmisiä. Oikeudenkäynnin aikana hän kertoi motiiviksi koston siitä, että oli joutunut internetissä kiusaamisen kohteeksi.


title: Akihabaran verilöyly

text: 24. maaliskuuta 2011 Katō tuomittiin kuolemaan. Tuomio vahvistettiin syyskuussa 2012.


title: Shimotsuma

text: Shimotsuma () on kaupunki Ibarakin prefektuurissa Japanissa. Kaupungissa on 45 425 asukasta (2015) ja sen pinta-ala on 80,88 neliökilometriä. Kaupunki sijaitsee sisämaassa prefektuurin länsiosassa.


title: Shimotsuma

text: Kaupunkia palvelee Kantō-rautateiden Jōsō-linja.


title: Takahagi

text: Takahagi () on kaupunki Ibarakin prefektuurissa Japanissa. Kaupungissa on 28 932 asukasta (2016) ja sen pinta-ala on 193,65 neliökilometriä. Kaupunki sijaitsee prefektuurin pohjoisosassa Tyynen valtameren rannalla ja rajautuu luoteessa Fukushiman prefektuuriin.


title: Takahagi

text: Kaupunkia palvelee JR Eastin Jōban-linja.


title: Toride

text: Toride () on kaupunki Ibarakin prefektuurissa Japanissa. Kaupungissa on 108 839 asukasta (2016) ja sen pinta-ala on 69,96 neliökilometriä. Kaupunki sijaitsee sisämaassa prefektuurin lounaisosassa ja rajautuu etelässä Chiban prefektuuriin.


title: Toride

text: Kaupunkia palvelevat JR Eastin Jōban-linja ja Kantō-rautateiden Jōsō-linja.


title: Vesa Harmaakorpi

text: Vesa Kalevi Harmaakorpi (s. 1. helmikuuta 1961 Mikkeli) on Lappeenrannan teknillisen yliopiston (LUT) Lahden yksikön innovaatiojärjestelmien professori. Harmaakorpi toimi Suomen Urheiluliiton puheenjohtajana vuosina 2013–2018.


title: Vesa Harmaakorpi

text: Harmaakorven osaamisalaa on käytäntölähtöisen innovaatiotoiminnan ja innovaatiopolitiikan tutkimus ja kehittäminen. Hän on kirjoittanut kymmenittäin tieteellisiä artikkeleita ja kiertää puhumassa innovaatioista ja luovuudesta sekä kotimaassa että ulkomailla.


title: Vesa Harmaakorpi

text: Harmaakorpi on valmistunut diplomi-insinööriksi Lappeenrannan teknillisestä korkeakoulusta vuonna 1985. Hän väitteli tekniikan tohtoriksi alueellisesta innovaatiopolitiikasta Teknillisestä korkeakoulusta vuonna 2004. Samana vuonna hän aloitti työt professorina LUT:n Lahden alueyksikössä. Harmaakorpi aloitti Lappeenrannan teknillisen yliopiston teknistaloudellisen tiedekunnan dekaanina maaliskuussa 2011. Teknistaloudellinen tiedekunta muutti myöhemmin nimensä tuotantotalouden tiedekunnaksi. Hän lopetti dekaanin tehtävässä syyskuussa vuonna 2014. Lahden ammattikorkeakoulun väliaikaisena rehtorina ja toimitusjohtajana Harmaakorpi toimi elokuusta 2017 helmikuuhun 2018. Tuona aikana Lahden ammattikorkeakoulu siirtyi osaksi LUT-konsernia.


title: Vesa Harmaakorpi

text: Harmaakorven keskeisiin luottamustehtäviin on kuulunut urheiluseura Lahden Ahkeran puheenjohtajuus. Hänet valittiin Suomen Urheiluliiton (SUL) puheenjohtajaksi marraskuussa 2012. Harmaakorpi voitti liiton äänestyksessä Arto Bryggaren luvuin 30–14. Harmaakorven kausi SUL:n puheenjohtajana alkoi 1. tammikuuta 2013. Hänet valittiin kahden vuoden jatkokaudelle marraskuussa 2014. Harmaakorpi sai 275 ääntä ja hänen vastaehdokkaansa Kari Saarinen 128 ääntä. Vuoden 2016 lokakuussa hänet valittiin ilman vastaehdokasta viimeiselle sääntöjen sallimalle kaksivuotiskaudelle.


title: Vesa Harmaakorpi

text: Harmaakorpi toimii muun muassa myös innovaatiokyvykkyyden kehittämiseen keskittyvän Susinno Oy:n hallituksen puheenjohtajana.Harmaakorven artikkeli valittiin European Planning Studies -tiedelehden vuoden 2006 parhaaksi. Lahden kaupunki on palkinnut Harmaakorven kahdesti Vuoden korkeakouluteko -palkinnolla vuosina 1999 ja 2008. Hänet on palkittu toiminnastaan Päijät-Hämeen hyväksi Päijät-Häme -mitalilla vuonna 2009.


title: Tsuchiura

text: Tsuchiura () on kaupunki Ibarakin prefektuurissa Japanissa. Kaupungissa on 140 691 asukasta (2016) ja sen pinta-ala on 122,99 neliökilometriä. Kaupunki sijaitsee sisämaassa prefektuurin eteläosassa Kasumigaura-järven länsirannalla.


title: Tsuchiura


title: Chad Ochocinco

text: Chad Javon Johnson (aik. Ochocinco, s. 9. tammikuuta 1978 Miami, Florida, Yhdysvallat) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan laitahyökkääjä. Johnson pelasi NFL-liigassa vuosina 2001–2012. Hänet muistetaan etenkin vuosistaan Cinnicinnati Bengalsissa.


title: Chad Ochocinco

text: Ennen NFL-uraansa Johnson pelasi yliopistojalkapalloa Oregonin osavaltionyliopistossa. Cincinnati Bengals varasi hänet vuoden 2001 NFL Draftin toisella kierroksella, ja hän debytoi NFL:ssä kaudella 2001. Hänet on valittu kuudesti liigan Pro Bowl -tähdistöotteluun (2003, 2004, 2005, 2006, 2007, 2009) ja kahdesti liigan All-Pro-ykköstähdistöjoukkueeseen (2005, 2006). Hän johtaa muun muassa Cincinnatin kaikkien aikojen ”receptions”- ja ”receiving yards” -tilastoja. Ennen kautta 2011 Bengals myi Johnsonin New England Patriotsiin.


title: Chad Ochocinco

text: Johnson pelasi vain yhden kauden Patriotsissa. Hän teki kaudeksi 2012 sopimuksen Miami Dolphinsin kanssa, mutta ennen kautta tapahtuneen pahoinpitelysyytteen vuoksi Dolphins irtisanoi Johnsonin sopimuksen.


title: Chad Ochocinco

text: Johnson käytti NFL-uransa kahdeksan ensimmäistä vuotta syntymänimeään Johnson, mutta hän muutti sukunimensä virallisesti Ochocincoksi (espanjaa, ”kahdeksan viisi”) vuonna 2008, mikä viittaa hänen pelinumeroonsa 85. Vuonna 2012 hän muutti nimensä takaisin Johnsoniksi naimisiinmenon yhteydessä. Urheilu-uransa lisäksi hänet tunnetaan esiintymisistään tositelevisio-ohjelmissa "Dancing with the Stars" (2010) ja "" (2010) sekä videopelissä "NFL Street 3" (2006). Maaliskuussa 2011 Ochocinco kävi NFL:n työsulun aikana koeajalla jalkapalloseura Sporting Kansas Cityssä.


title: Chad Ochocinco

text: Johnson teki vuonna 2014 kaksivuotisen sopimuksen kanadalaisen CFL-liigan Montreal Alouettesin kanssa. Hän pelasi loukkaantumisten vuoksi rikkonaisen kauden, eikä osallistunut seuraavan kauden harjoitusleirille, minkä vuoksi Alouettes hyllytti Johnsonin koko kaudeksi, eikä tehnyt enää uutta sopimusta hänen kanssaan.


title: Yleisurheilu kesäolympialaisissa 1912 – miesten 5 000 m

text: Tukholman olympiakisojen miesten 5 000 metrin juoksuun osallistui 31 urheilijaa. Kilpailupäivät olivat 9. ja 10. heinäkuuta. Kilpailun voitti Hannes Kolehmainen.


text: Jokaisesta erästä kolme nopeinta loppukilpailuun.


text:
1. erä
2. erä
3. erä
4. erä
5. erä


title: Abelin palkinto

text: Abelin palkinto on vuosittain jaettava matematiikkapalkinto. Palkinto on jaettu vuodesta 2003 alkaen ja se on nimetty norjalaisen matemaatikon Niels Henrik Abelin (1802–1829) mukaan. Palkinnon myöntää Norjan tiedeakatemia kansainvälisistä huippumatemaatikoista johtavan raadin päätöksen perusteella. Abelin palkinto on matematiikkapalkinnoista arvokkain, rahapalkinto on arvoltaan kuusi miljoonaa Norjan kruunua, eli noin 700 000 euroa.


title: Ljozna

text: Ljozna () eli Liozno () on kaupunkityyppinen taajama ja maaseutuvaltainen hallintopiiri () Valko-Venäjän Vitsebskin maakunnan itäosissa Vitsebskin kaupunkipiirin ja Venäjän Smolenskin alueen välillä. Vuoden 2009 väestönlaskennan mukaan Ljoznan kaupunkimaisessa taajamassa asui 6 766 ja koko piirissä 17 659 ihmistä.


title: Ljozna

text: Ljozna on Vitsebskin ja Venäjän Smolenskin ja Moskovaan välisen liikenteen kauttakulkutaajama. Maantieyhteyksistä tärkeimpiin kuuluu Vitsebsksta itäkaakkoon johtava, Ljoznan keskustaajaman pohjoisosien kautta kulkeva kantatie P21. Tätä maantietä seuraten Vitsebskiin on 42 ja Venäjän rajalle 10 kilometriä. Tieyhteys jatkuu Venäjän puolella A141-kantatienä Rudnjan rajakaupungin (rajalta 9 km) kautta Smolenskiin. Maantien raja-aseman eteläpuolella kulkee samansuuntainen rajan ylittävä rautatie, jonka asema on Ljoznan taajaman eteläosissa.


title: Toimintajärjestelmä

text: Toimintajärjestelmä on yhdessä sovittujen toimintatapojen kooste. Toimintajärjestelmän tarkoituksena on selkeyttää ja yhtenäistää organisaation toimintaa ja sitä myötä vapauttaa voimavaroja tuottavaan työhön.


title: Toimintajärjestelmä

text: Toimintajärjestelmä sisältää toiminnan prosessit, mittaamisen, organisaation periaatteet ja kuvaukset siitä, miten toimintaa kehitetään. Toimintajärjestelmään tuodaan dokumentit, mallit ja ohjeet joiden avulla työntekijä voi seurata laadun toteutumista. Toimintajärjestelmä on sertifioitavissa ja se voidaan rakentaa esimerkiksi ISO 9001:2008 -standardin tai EFQM-rakenteen mukaiseksi.


title: Finnhits 4

text: Finnhits 4 on vuonna 1976 julkaistu Finnhits-kokoelmalevysarjan neljäs albumi. Levy koostuu vuosina 1970–1976 julkaistuista suomalaisista iskelmistä. Albumi nousi listaykköseksi, kuten kaikki aikaisemmatkin Finnhits-kokoelmat. Kärkitiltaa se piti hallussaan syys- ja lokakuun listoilla.


title: Finnhits 4

text:
A-puoli
B-puoli


title: Kemiallinen siirtymä

text: Kemiallinen siirtymä tarkoittaa ydinmagneettisen resonanssiin perustuvassa NMR-spektroskopiassa magneettisen ytimen resonanssitaajuuden muutosta suhteessa vertailunäytteeseen. Siirtymä määritellään tutkittavan materiaalin resonanssitaajuuden ja vertailuyhdisteen resonanssitaajuuden suhteellisena erona ja siitä käytetään tunnusta "δ". Kemiallinen siirtymä riippuu magneettisen ytimen kemiallisesta ympäristöstä, mitä voidaan käyttää hyväksi molekyylien rakennetutkimuksessa.


title: Kemiallinen siirtymä

text: Yhdisteissä magneetiset atomiytimet värähtelevät ulkoisessa magneettikentässä kullekin atomiytimelle luonteenomaisella resonanssitaajuudella. Myös keskenään samanlaisten mutta erilaisissa kemiallisissa ympäristöissä olevien ytimien resonanssitaajuudet poikkeavat hieman toisistaan. Näitä taajuuksia verrataan vertailustandardiin ja eroa kutsutaan kemialliseksi siirtymäksi.


title: Kemiallinen siirtymä

text: Elektronit kiertävät protonia ja saavat aikaan magneettikentän, joka heikentää ulkoisen magneettikentän vaikutusta protoniin. Tätä ilmiötä kutsutaan suojaukseksi. Jos atomiin on sitoutunut toinen elektronegatiivisempi atomi, joka vetää elektroneja puoleensa, on ytimen ympärillä vähemmän suojaavia elektroneja. Tällöin ydin värähtelee suuremmalla taajuudella verrattuna referenssiyhdisteeseen ja kemiallinen siirtymä on positiivinen. Erityisesti vanhemmassa kirjallisuudesta siirtymän sanotaan olevan alakenttään. Tästä käytännöstä IUPAC on kuitenkin suositellut luopumaan. Vastaavasti, jos atomiin on sitoutunut elektropositiivisempi atomi on ytimen resonanssitaajuus pienempi ja ydin on suojattu. Tällöin kemiallinen siirtymä on negatiivinen eli yläkenttään.


title: Kemiallinen siirtymä

text: Yhdisteessä NMR-aktiivisen ytimen kemiallinen siirtymä ilmoitetaan yleensä verrattuna vertailuyhdisteen resonanssitaajuuteen, joiden kemiallisiksi siirtymiksi on sovittu 0 ppm. Tällöin kemialliseksi siirtymäksi saadaan miljoonasosina (ppm)


title: Kemiallinen siirtymä

text: Referenssinä käytetään C-, H-, ja Si-NMR-spektrejä mitattaessa yleensä tetrametyylisilaania (TMS). Se ei kuitenkaan liukene veteen, joten spektrit on mitattava orgaanisessa liuottimessa, joka on tyypillisesti deuteroitua kloroformia. Jos spektrin mittaus halutaan suorittaa vesiliuoksessa käytetään vertailuyhdisteenä natrium-2,2-dimetyyli-2-silapentaani-5-sulfonaattia eli DSS:ää. P-NMR:ssä vertailuyhdiste on joko 85-prosenttinen fosforihappo tai trimetyylifosfaatti, F-NMR:ssä trikloorifluorimetaani, N-NMR:ssä nestemäinen ammoniakki ja B-NMR:ssä trimetyyliboraatti.


title: Kemiallinen siirtymä

text: Protoni- eli H-NMR-spektrissä nähtävät kemialliset siirtymät ovat useimmiten alueella -35–15 ppm ja C-NMR:ssä siirtymät ovat hieman suurempia ja välillä -50–250 ppm. Muilla yleisillä NMR-ytimellä kemialliset siirtymät voivat olla vieläkin suurempia johtuen 2p-elektroneista,jotka aiheuttavat suuremman suojauksen. P-NMR:ssä -300–300 ppm ja F-NMR-mittauksissa jopa 800 ppm.


title: Kemiallinen siirtymä

text: Alla olevassa taulukoissa on esitetty tyypillisiä hiileen liittyneiden vetyjen kemiallisia siirtymiä orgaanisissa yhdisteissä. Typpeen tai happeen sitoutuneiden vetyjen kemiallisille siirtymille ei ole selkeitä alueita.


title: Kemiallinen siirtymä

text: Nestemäisten näytteiden NMR-mittauksen liuottimet voivat tuottaa niille ominaisia kemiallisia siirtymiä. Tyypilliset deuteroidut liuottimet ovat noin 99.5% isotooppipuhtaita ja erityispuhtaatkin vain noin 99.99%:sesti puhtaita. Liuottimissa on siis pieni määrä H-atomeita. Deuteroidun kloroformin CDCl joukossa voi siis olla CHCl molekyylejä. NMR:ssä usein käytettyjen liuottimien siirtymiä on alla taulukossa.


title: Kemiallinen siirtymä

text: Lisäksi aproottiset liuottimet voivat tuottaa spektriin lähinnä HO molekyylien siirtymiä ja proottiset taas HOD siirtymiä. Näitä arvoja on alla taulukossa. Molemmat voivat myös näkyä samaan aikaan lähekkäin kuten vaikka käytettäessä liuottimena deuteroitua asetonia. Siirtymiä ilmenee, sillä liuottimiin päätyy hieman vettä niiden valmistuksen ja varastoinnin aikana. Liuottimen ja veden D- ja H-atomit voivat vaihtua keskenään. NMR-näytteessä on siten HO, HOD ja OD molekyylejä. OD ei näy H NMR-spektreissä. HO näkyy singlettinä. HOD näkyy 1:1:1 intensiteettisuhteen omaavana triplettinä J-kytkeytymisen kautta, sillä deuteriumin ydinspin on 1 eli sillä on 3 Zeeman-tilaa.


title: Kemiallinen siirtymä

text: HO ja HOD siirtymät vaihtelevat hieman liuottimesta riippuen. Pooliset liuottimet muodostavat vetysidoksia HO ja HOD kanssa. Vetysidokset pienentävät näiden veden muotojen kokemaa varjostusta kasvattaen siten niiden ppm-arvoja. HO ja HOD -muotojen ja poolittomien liuottimien (katso bentseeni taulukosta) välille taas ei muodostu juurikaan vetysidoksia. Lisäksi näytteen lämpötilan kohottaminen rikkoo vetysidoksia pienentäen HO ja HOD ppm-arvoja.


title: JR Higashi-Nihon

text: Higashi-Nihon ryokakutetsudō (, ’Itä-Japanin matkustajarautatieosakeyhtiö’, ), eli lyhyemmin JR Higashi-Nihon (, ), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Japanin pääsaaren Honshūn itäosissa Kantōn ja Tōhokun alueilla sekä Niigatan, Naganon, Yamanashin ja Shizuokan prefektuureissa.


title: JR Higashi-Nihon

text: JR Higashi-Nihon perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Tokion Shibuyan erillisalueen Yoyogin kaupunginosassa.


title: JR Higashi-Nihon

text: Yhtiöllä on 56 450 työntekijää (vuonna 2017). Se liikennöi yhteensä 69 rautatielinjaa, jotka muodostavat 7 457,3 kilometrin pituisen verkoston. Asemia yhtiöllä on käytössään 1 666 kappaletta ja junavaunuja yli 12 000. Päivässä se kuljettaa noin 17,5 miljoonaa matkustajaa. Se onkin Japanin suurin rautatieyhtiö ja maailman suurin pörssiyhtiönä toimiva rautatieyhtiö. Rautatieliikenteen lisäksi se toimii myös lukuisilla muilla aloilla, muun muassa rautatietoimintaan liittyvien palveluiden ja kaupan parissa.


title: JR Higashi-Nihon

text: JR Higashi-Nihon liikennöi kolmea Shinkansen-linjaa ja 66 tavanomaista rautatielinjaa, joista 34 on luokiteltu runkolinjoiksi ja loput alueellisiksi rautatielinjoiksi.


title: Juninho (jalkapalloilija, 1989)

text: Vitor Gomes Pereira Junior (tunnetaan myös nimillä Juninho tai Vitor Junior) (s. 5. tammikuuta 1989 São José dos Campos, Brasilia) on brasilialainen jalkapalloilija, joka edustaa yhdysvaltojen MLS-liigassa pelaavaa Los Angeles Galaxya lainalla brasilialaisesta São Paulosta. Hänen pelipaikkansa on keskikenttäpelaaja.


title: Juninho (jalkapalloilija, 1989)

text: Juninho kasvoi São Paulossa, ja pelasi São Paulon juniorijoukkueessa, jossa voitti U-17 Paulista Championshipin vuonna 2006. Hän teki yhden esiintymisen São Paulon edustusjoukkueessa. Hänet lähetettiin lainalle Major League Soccerissa pelaavaan Los Angeles Galaxyyn yhdessä Alex Cazumban ja Leonardon kanssa.


title: Juninho (jalkapalloilija, 1989)

text: Hän teki debyyttinsä siellä 27. maaliskuuta 2010 Galaxyn MLS-kauden 2010 avausottelussa New England Revolutionia vastaan, ja teki ensimmäisen maalinsa 2-0-voitossa AC St. Louisia vastaan 2010 US Open Cupin kuudennentoista kierroksen ottelussa 29. kesäkuuta 2010.


title: Juninho (jalkapalloilija, 1989)

text: Hän teki ensimmäisen MLS-maalinsa Seattle Soundersia vastaan 4. heinäkuuta 2010.


title: Nartkala

text: Nartkala () on kaupunki Kabardi-Balkariassa Venäjällä. Se sijaitsee Kaukasuksen pääjonon reuna-alueella 25 kilometriä Naltšikista koilliseen. Kaupunki on Urvanin piirin keskus. Sen kautta kulkee Maiskista Naltšikiin haarautuva sivurata (Dokšukinon asema). Asukkaita on 33 400 henkeä (vuonna 2010).


title: Nartkala

text: Paikkakunta on saanut alkunsa rautatieaseman yhteyteen syntyneestä taajamasta. Vuonna 1955 siitä tuli kaupunki. Nykyään Nartkala on maatalousalueen keskus, jossa on muun muassa elintarvike- ja rakennustarviketeollisuutta. Asukkaista 55,4 % on kabardeja ja 31,5 % venäläisiä.


title: Joakim Brodén

text: Joakim "Jocke" Brodén (s. 5. lokakuuta 1980) on ruotsalaisen Sabaton-yhtyeen laulaja-laulunkirjoittaja ja keulahahmo.


title: Joakim Brodén

text: Brodén käyttää esityksissään erityistä liiviä, johon on niitattu metallilaattoja. Brodén on kotoisin Falunista. Hänen äitinsä on tšekkiläinen. Joakim Brodén ja Pär Sundström ovat Sabatonin ainoat yhtyeessä vaikuttavat perustajajäsenet.


title: Georgian koripallomaajoukkue

text: Georgian koripallomaajoukkue edustaa Georgiaa koripallon arvokisoissa.


title: Georgian koripallomaajoukkue

text: Maa ei ole päässyt MM-kilpailuihin eikä olympialaisiin kertaakaan historiansa aikana. Vuodet 1946–1991 Georgian koripalloilijat edustivat Neuvostoliiton koripallomaajoukkuetta. Vuodet 2003–2009 maa pelasi Euroopan B-divisioonassa. Ensimmäisen kerran Georgian koripallomaajoukkue selviytyi EM-kilpailuihin vuonna 2011. Tämä oli myös ensimmäinen kerta, kun Georgian palloilujoukkue selviytyi lajinsa EM-kilpailuihin. EM-kisoissa Georgia voitti kuuden joukkueen alkulohkossa Belgian ja Ukrainan. Jatkolohkossa Georgia hävisi kolme ottelua ja sijoittui kuuden joukkueen lohkossa viimeiseksi ja koko turnauksessa 11:nneksi. Vuoden 2013 EM-kilpailuissa Georgia voitti alkulohkonsa avausottelussaan Puolan mutta hävisi loput neljä ottelua ja sijoittui lohkossaan viidenneksi ja koko turnauksessa 17:nneksi.


title: Georgian koripallomaajoukkue

text: Vuoden 2015 EM-kilpailuissa Georgia sijoittui 15:nneksi. Se voitti alkulohkossaan Makedonian ja Kroatian sekä hävisi kolme ottelua. Neljännesvälierässä se hävisi Liettualle pistein 81–85 karsiutuen jatkosta. EM-kilpailuissa 2017 Georgia voitti alkulohkossa Liettuan ja jatkoajalla Israelin. Muut kolme ottelua se hävisi sijoittuen lopullisessa rankingissa 17:nneksi.


title: Kurkijärvi

text: Kurkijärvi , joskus myös Kurkijärvi-Tuuliainen , on Pohjois-Pohjanmaalla Kuusamossa sijaitseva järvi.


title: Kurkijärvi

text: Järven pinta-ala on 1 000 hehtaaria eli 10 km². Se on 16,9 kilometriä pitkä ja 1,7 kilometriä leveä. Järven pitkä muoto on silmiinpistävää. Järvessä on viis kapeikkoa, jotka muodostavat sille erillisiä järvialueita. Sulasalmi on vain noin 10 metriä leveä, joten järven päähän syntyy Järvenpäänseläksi kutsuttu järviallas. Se on 2,5 kilometriä pitkä ja 800 metriä leveä saareton järvenosa, jonka keskelle kurkottaa puoli kilometriä pitkä Kuikanniemi. Järven pääallas hahmottuu keskellä Kouluniemen kohdalla sijaitsevan Selänsalmen vuoksi kahdeksi järvenseläksi. Läntistä kutsutaan Majavanseläksi ja itäistä Kaikkosenseläksi. Majavanselän länsipää ssä on Paakkuselkä, joka kapenee Ruunasalmessa ja aukeaa sen takana Matalaseläksi. Kaikkosenselkä on yli neljä kilometriä pitkä. Länsipäässä pohjoisrannasta työntyy haarautuva Korhosenniemi, jonka takana on Saarilahti. Kaikkosenselän itäpäässä Härkösensalmen kohdalla työntyy Likoniemi järven suuntaisena suojaamaan Siprunlahtea. Salmen takana aukeaa itään Tuuliainen. Se on järven itäpäässä ja se kapenee Toolanniemen kohdalla Kapeasalmeksi, jonka yhdystien 8641 alla oleva penger melkein tukkii. Yläjuoksulla olevan Jormuan vedenpinnan korkeus on Kurkijärven kanssa samalla tasolla.


title: Kurkijärvi

text: Järvessä on laskettu olevan 30 saarta. Niiden yhteispinta-ala on 15 ha, mikä on noin 1,5 % järven kokonaispinta-alasta. Saarista Paakkusaari, Koukosaari, Selkäsaari ja Kettusaari ovat yli hehtaarin suurisia ja loput 26 saarta ovat yli aarin kokoisia. Yksikään saari ei ylitä neliökilometriä. Paakkuselällä on Paakkusaaren länsipuolella Marjasaari, Uuttusaari ja Niskasaari. Majavanselällä on Tiirosaari, Lehmisaari, Paskasaari, Selkäsaari, Koukosaari ja Marisaari. Kaikkosenselällä Saarilahdessa on saari, järvenselällä ovat Mäntysaari, Jänissaari ja Kettusaari, ja Siprunlahdella on kolme pientä saarta. Tuuliainen on Savisaari poikkeuksena muuten saareton.


title: Kurkijärvi

text: Järvi on luodattu ja siitä on julkaistu syvyyskartat. Sen tilavuus on 53 miljoonaa m³ eli 0,053 km³. Järven keskisyvyys on 5,2 metriä ja suurin syvyys on 20,5 metriä. Syvin kohta sijaitsee Majavan kylän kohdalla.


title: Kurkijärvi

text: Järven rantaviivan pituus on 59 kilometriä, josta saarten rantaviivan yhteispituus on 7 kilometriä. Rannat ovat metsämaata, joka on paikoin paksusti soistunutta. Rantaan asti ulottuu peltomaata Kuikanniemessä, Korhosenniemellä ja Kaikkosenselällä. Järven asutus on haja-asutusta, vaikka Majavalla ja Tuomaalla asutus on tiiviimpää. Rannoille on rakennettu kohtalaisesti vapaa-ajan asuntoja. Niille johtaa tiet yhdysteiltä 8641 ja 18855.


title: Kurkijärvi

text: Järven vedenpinnan korkeus on 301,7 metriä mpy. Sitä on säännöstelty Luusuassa olevalla padolla. Järven vedenpinnan korkeudeksi on määrätty raja-arvot 300,75 metriä ja 301,83 metriä mpy.


title: Kurkijärvi

text: Järvi kuuluu Iijoen vesistössä (vesistöaluetunnus 61) Kostonjoen valuma-alueella (61.6) Kurkijoen valuma-alueeseen (61.66), johon Kurkijärven valuma-alue (61.663) kuuluu.


title: Kurkijärvi

text: Järvi on vesistöalueen latvavesistöjä, joten sihen laskee vain oman Kurkijärven valuma-alueen vedet. Soilun valuma-alueella on yli 30 yli hehtaarin kokoista järveä tai lampea, jotka laskeva suoraan tai välillisesti Kurkijärveen. Niistä huomattavimmat ovat Koivulampi (15 ha) ja Siprunjärvi (39 ha), jotka laskevat Tuuliaiseen Jurmuan (94 ha) kautta. Korhosenniemen lahteen laskee Kovajärvi (355 ha) Myllylammen läpi. Kovajärvi kerää latvavesistä esimerkiksi Rönnynlampi (12 ha), Kelkkalampi (10 ha), Heinäjärvi (72 ha) ja Niittyselkä (78 ha). Kovajärven laskuojaa yhtyy Hoikkalammen (13 ha) ja Iso Likolammen (29 ha) yhteinen laskuoja. Paakkuselkään laskevat Ukonlampi (10 ha) omaa laskuojaa myöten ja Pitkälampi (10 ha) ja Ahvenlampi (30 ha) yhteistä laskuojaa myöten. Kurkijärven laskujoki Raatejoki lähtee Järvenpäänselän etelärannalta ja juoksee Raatelammen (25 ha) läpi kuliessaan etelään. Se laskee Soiluun vajaa neljän kilometrin päässä.


title: Vilkaharju

text: Vilkaharju on harju Sulkavan kunnassaEtelä-Savon maakunnassa. Vilkaharju on noin neljä kilometriä pitkä ja koko harjun matkan kulkee Virmutjoelta Sulkavalle johtava seututie 438. Vilkaharjun suojelualueen pinta-ala on 155 hehtaaria.


title: Vilkaharju

text: Vilkaharju on viimeisen jääkauden aikana syntynyt luode-kaakkosuuntainen harju. Vilkaharju sijaitsee kokonaan Sulkavan kunnassa ja on maisemallisesti, geologisesti ja metsäluonnoltaan maakunnallisesti merkittävä harjualue. Vilkaharju muutettiin Mikkelin lääninhallituksen päätöksellä luonnonsuojelualueeksi, Sulkavan seurakunnan hakemuksesta vuonna 1978. Vilkaharjun luonnonsuojelualue on Sulkavan seurakunnan yksityinen luonnonsuojelualue ja kuuluu myös Natura 2000 -alueisiin. Alueella tulenteko, telttailu ja muu leiriytyminen on kielletty.


title: Vilkaharju

text:
Vilkaharju muodostaa maisemallisesti ja geologisesti arvokkaan kokonaisuuden, jonka metsäluonto edustaa paikoitellen kohtalaisen hyvin kehittynyttä harjumetsää, lähinnä häränsilmä-kanerva- ja häränsilmä-puolukkatyyppejä. Paikka paikoin yleisenä esiintyvä kangasvuokko on myös osoitus hyvin kehittyneestä harjukasvillisuudesta. Vilkaharjun pesimälinnustoon kuuluvat tyypilliset avoimien harjumetsien lajit, kuten leppälintu, kulorastas ja harmaasieppo.
Topografialtaan Vilkaharjun eteläosa on jyrkkäpiirteistä, kun taas pohjoisosalle on tyypillistä laajalle sorakerrostumalle syntyneet suppakuopat.


title: Vilkaharju

text: Vilkaharjun länsipuolella kulkee luontopolku ja sen varrella on yksi Suomen suurimmista siirtolohkareista. Vilkaharjun luontopolku esittelee alueen komeaa harjuluontoa, sen eläimistöä ja kasvistoa, geologiaa ja historiaa. Luontopolku on kaksiosainen ja kummankin osan voi kiertää erikseen. Poluista ensimmäisen osan pituus on noin 3,1 km ja toisen osan pituus on noin 3,6 km.


title: RIFT

text: RIFT (alun perin nimellä RIFT: Planes of Telara) on Trion Worldsin kehittämä ilmaiseksi pelattava massiivinen monen pelaajan verkkopeli (MMO).. Peli on julkaistu vuonna Windowsille. RIFT oli kuukausimaksullinen aina julkaisustaan kesään 2013 saakka, jolloin kuukausimaksut poistuivat, ja pelistä tuli ilmaiseksi pelattava.


title: RIFT

text: Tammikuussa 2018 ilmoitettiin "Rift Prime" -version julkaisusta, joka palaa tilausmalliseen hinnoitteluun.


title: RIFT

text: Pelialueet on jaettu kolmeen osaan. Mathosia (Rift) muodostaa ensimmäisen alueen, jonne päästään, kun on opittu perustaidot opetusalueella. Mathosian alueeseen kuuluu myös erillinen saarialue Ember Isle, jonne pääsy aukeaa, kun pelaaja on saavuttanut määrätyn tason. Toinen pelialue (Rift: Storm Legion) käsittää mantereet Brevane ja Dusken sekä niitä yhdistävän pääkaupunkialueen Tempest Bay. Kolmas, syksyllä 2014 julkaistu Rift: Nightmare Tide käsittää mantereen Plane of Water.Tempest Bay (Empyreal Capital)


title: Soaynlammas

text: Soaynlammas on alkukantainen lammasrotu, joka elää Skotlannin länsipuolella sijaitsevalla Soayn saarella St. Kildan saaristossa.


title: Svetlana Ražnatović

text:
Svetlana "Ceca" Ražnatović (os. Veličković, s. 14. kesäkuuta 1973 Žitorađa
) on serbialainen pop-folk-laulaja. Hän oli naimisissa poliitikko Željko Ražnatovićin kanssa.


title: Svetlana Ražnatović

text: Ceca aloitti laulamisen 9-vuotiaana kotikaupungissaan Žitorađassa, ja esiintymisen 15-vuotiaana, jolloin hän esiintyi Ilidžan musiikkifestivaaleilla. Cecan kaksi ensimmäistä albumia ("Cvetak zanovetak" 1988, "Ludo srce" 1989) sisälsivät sekä modernimman tyylisiä kappaleita että vanhaa serbialaista kansanmusiikkia. Hänen kolmas albuminsa "To Miki" oli suuri hitti entisessä Jugoslaviassa, ja sitä myytiin 350 000 kappaletta. Cecasta tuli Belgradin television PGP-RTB:n (nyk. PGP RTS) myydyin artisti, ja kolmanneksi myydyin naisartisti Jugoslaviassa Lepa Brenan ja Dragana Mirkovićin jälkeen.


title: Ruusumalva

text: Ruusumalva ("Malva alcea") on monivuotinen ja suurikokoinen Euroopassa tavattava malvakasvi. Suomessa laji on tavallinen koristekasvi.


title: Ruusumalva

text: Ruusumalva kasvaa 50–100 cm korkeaksi. Varsi on pysty ja yläosastaan tähtikarvainen. Alempien lehtien lapa on sormihalkoinen tai -jakoinen, ylempien lehtien lapa 3–5-osainen. Lehden liuskat ovat hammaslaitaisia tai halkoisia. Ruusunpunaiset kukat ovat yksittäin lehtihangoissa. Kukkaperät ovat tähtikarvaisia. Kukan ulkoverhiö on kolmelehtinen, teriö 3–5 cm leveä. Ruusumalva kukkii Suomessa heinä-syyskuussa. Kiekkomaiset lohkohedelmykset ovat karvaisia tai kaljuja ja sileitä tai heikosti kurttupintaisia.


title: Ruusumalva

text: Ruusumalvan voi sekoittaa myskimalvaan ("M. moschata"). Lajit voivat myös risteytyä keskenään, mutta risteymä ("M. alcea" x "moschata") tuottaa hyvin vähän hedelmiä.


title: Ruusumalva

text: Ruusumalva on eurooppalainen kasvilaji, jota tavataan Keski- ja Itä-Euroopassa Ranskasta Puolaan. Etelässä levinneisyysalue ulottuu Keski-Italiaan, Kroatiaan ja Bosniaan, pohjoisessa Pohjois-Saksaan, Tanskaan ja Etelä-Ruotsiin. Satunnaisena lajia tavataan myös Baltiassa ja Venäjällä. Ruusumalva on levinnyt ihmisen mukana Yhdysvaltojen ja Kanadan itäosiin.


title: Ruusumalva

text: Suomessa ruusumalvaa on tavattu villiintyneenä lähinnä Ahvenanmaalla ja Etelä-Suomesta, paikoin myös pohjoisempaa.


title: Ruusumalva

text: Suomessa ruusumalva on koristekasvi, jota tavataan viljelyjäänteenä tai -karkulaisena. Toisinaan se saattaa olla myös tulokaslaji. Kasvupaikat ovat usein tienvarsia ja kuivia niittyjä.


title: Ruusumalva

text: Ruusumalvaa viljellään yleisesti koristekasvina. Muiden malvojen tapaan se on myös vanha lääkekasvi, jota on käytetty muun muassa yskänlääkkeenä ja kuhmujen hoitoon. Varren kuituja on käytetty kehruussa.


title: Novaja ekonomitšeskaja assotsiatsija

text: Novaja ekonomitšeskaja assotsiatsija () on Venäjällä 2009 perustettu taloustieteen tutkijoiden tieteellinen yhdistys. Se julkaisee omaa tiedelehteä.


title: Floristi

text: Floristi on kukka-alan ammattilainen, joka työskentelee yrittäjänä tai liikkeessä. Floristiksi voi opiskella, kun on opiskellut puutarhuriksi, kukkamyyjäksi tai on ainakin kolmen vuoden kokemus kukkakauppatyöskentelystä. Floristilta vaaditaan kasvituntemusta, teoriatiedon soveltamiskykyä, käsityötaitoa, kustannustietoisuutta sekä asiakaslähtöistä palvelua. Floristi toimii työsuhteessa tai itsenäisenä yrittäjänä.


title: Floristi

text: Suomen kukkakauppiasliitto nimeää jokavuotisesti jäseniensä ehdotusten mukaan Vuoden floristin. Ensimmäinen Vuoden floristi nimettiin vuonna 1989.


title: Steel (albumi)

text: Steel on Battle Beast -yhtyeen ensimmäinen studioalbumi, joka julkaistiin Suomessa 13.4.2011. Albumi nousi julkaisuviikollaan Suomen albumilistan sijalle 7. Myöhemmin albumi lisensoitiin kansainväliselle Nuclear Blast -levy-yhtiölle, ja julkaistiin uudestaan vuonna 2012 yhdellä bonus-kappalella vahvistettuna. Alkuperäisellä albumilla on yhteensä 11 kappaletta, joisa singleinä julkaistiin "Show Me How to Die" ja "Enter the Metal World". Jälkimmäisestä singlestä julkaistiin myös musiikkivideo.


title: Steel (albumi)

text: Humppayhtye Eläkeläiset on versioinut "Show Me How to Die" -kappaleen Humppasheikkailu -levylleen nimellä "Kohta Humpataan".


title: Ruba

text:
Ruba ( ja ) on Valko-Venäjän pohjoisosassa, Vitsebskin kaupunkipiirissä () sijaitseva kaupunkityyppinen taajama. Tämä vuoden 2009 väestönlaskennan mukaan 7 134 asukkaan hajanainen taajama sijaitsee Itämereen laskevan Väinäjoen molemmin puolin. Joen etelärannalla sijaitseva taajaman osa on vajaat 15 kilometriä Vitsebskin koillispuolella, ja taajaman toinen osa joen pohjoispuolella taajaman ensimmäisestä osasta lounaaseen.
__notoc__
Maantieyhteyksistä merkittävin on valtatie M8 (), joka ohittaa Ruban itäisen taajaman aivan sen itäpuolitse. Taajaman Väinäjoen molemman rannan osista johtaa myös paikallistieyhteys Vitsebskiin. Vitsebskistä saapuva rautatie ulottuu itäisemmän Ruban taajaman eteläpuolelle, mutta rata on lähinnä kaivosteollisuuden tarpeisiin.


title: Ruba

text: Valtatien itäpuolella sijaitsee laaja avokaivos, joka on itäeurooppalaisittain merkittävän, dolomiittimursketta ja -jauhetta valmistavan OAO Dolomit -tehtaan maa-aineksen ottoalue. Taajaman nimi Ruba tarkoittaa venäjän kielessä malmia.


title: Kanakoirat

text: Kanakoirilla tarkoitetaan kanalintujen metsästyksessä käytettäviä koirarotuja.


title: Korallinokkakäet

text: Korallinokkakäet ("Carpococcyx") on käkien heimoon kuuluva käkilintusuku. Korallinokkakäkien sukuun kuuluu BirdLife Suomen mukaan kolme lajia.


title: Jesús Carballo

text: Jesús Carballo Martínez (s. 26. marraskuuta 1976 Madrid) on espanjalainen entinen telinevoimistelija, maailman- ja Euroopan mestari.


title: Jesús Carballo

text: Rekillä parhaiten menestynyt Carballo voitti kyseisellä telineellä maailmanmestaruuden vuosina 1996 ja 1999 sekä Euroopan-mestaruuden Pietarissa 1998, missä hopealle sijoittui Suomen Jari Mönkkönen. Lisäksi Carballo saavutti rekin MM-hopeaa Lausannen MM-kilpailuissa 1997, missä hän hävisi suomalaiselle Jani Tanskaselle. Atlantan kesäolympialaisissa 1996 Carballo sijoittui rekin finaalissa seitsemänneksi ja kuusiottelussa 13:nneksi.


title: Jesús Carballo

text: Carballon pikkuveli Manuel voitti nojapuilla Euroopan mestaruuden vuonna 2005.


title: Atisha

text:
Atiśa Dipankara Shrijnana (, "Ôtish Dipôngkor Srigên") (n. 982–1054) oli
bengalilainen buddhalainen oppinut, joka palautti buddhalaisuuden Tiibetiin. Buddhalaisuuden harjoittaminen oli tyrehtynyt kuningas Langdarman harjoittaman buddhalaisuuden vastaisen toiminnan myötä. Langdarma suosi Tiibetin muinaista bön-uskontoa.